title: Joachim Jungius

text: Matematiikan tärkeää asemaa luonnontieteissä hän tähdentää virkaanastujaistutkielmassaan vuodelta 1608.


title: Joachim Jungius

text: Kenties tärkein työnsä on "Logica Hamburgensis" (1638), jossa hän käsittelee myöhäiskeskiajan logiikkaa ja josta Leibniz kertoo saaneensa vaikutteita. Hänen oppilaansa julkaisivat hänen teoksensa "Doxoscopia" (1662) ja "Isagoge phyoscopica" (1679) postuumisti. Hänen kasvitieteelliset teoriansa olivat aikaansa nähden edistyneitä, mutta eivät kuitenkaan yleisesti tiedossa. John Ray tekee ne tunnetuksi käyttäessään niitä kasvienluokittelussa hyväksi, ja häneltä ne tulivat Carl von Linnén tietoon.


title: Joachim Jungius

text: Monia myöhempiä töitään Jungius ei voinut julkaista, sillä hänellä oli vaikeuksia uskonnollisten auktoriteettien kanssa.


title: Öljeitü

text: Öljeitü tai Mohammad Khudabanda oli Persian kahdeksas il-kaani-hallitsija vuodet 1304–1316. Hänen hallintokautenaan šiialaisuudesta tehtiin valtionuskonto.


title: Öljeitü

text: Öljeitün äiti kastoi hänet kristityksi nimellä Nicolas, mutta myöhemmin hän kääntyi buddhalaisuuteen ja sunnilaisuuteen, jolloin otti nimen Mohammad Khudabanda. Öljeitün veljen ja hallitsija Mahmud Ghazanin kuoltua vuonna 1304 Öljeitü kukisti helposti kilpakumppaninsa ja nousi valtaan. Hänen aikansa oli suhteellisen rauhallinen.


title: Öljeitü

text: Teologi Al-Hillin vaikutuksesta Öljeitü valitsi šiialaisuuden, jonka hän myös julisti valtionuskonnoksi. Öljeitü tunnettiin taiteiden suojelijana ja hänen aikanaan rakennettiin mm. Soltaniyeh, jota pidetään il-kaanien ajan merkittävämpänä arkkitehtonisena saavutuksena.


title: Öljeitü

text: Öljeitü kuoli vuonna 1316, jonka jälkeen hallitsijaksi tuli hänen poikansa Abu Sa'id.


title: Ämmän ruukki

text:
Ämmän Ruukki oli järvimalmia raudaksi jalostanut rautaruukki Suomussalmen Kiantajärvestä laskevan Emäjoen Ämmäkoskessa vuosina 1841–1878. Tuolloin kulta-aikaansa elänyt tehdas muistuttaa nykypolvia Ämmänsaaressa enää nimissä Ruukin koulu ja Ruukinkangas.
Tehtaan palveluksessa vuonna 1870 oli 400 työntekijää. 1900-luvulla ruukin alue oli sotilaskäytössä ja toimi mm. III armeijakunnan komentopaikkana jatkosodassa.
Jo 1800-luvun alussa oli kappalaisen apulainen Johan Gerhard Snellman rakentanut Ämmäkosken rannalle harkkohytin eli -uunin, mutta sen toiminta lakkasi nopeasti.


title: Ämmän ruukki

text: Tornion piirilääkärinä toiminut Henric Deutsch oli julkaissut 1819 kuvauksen tarkastusmatkastaan, jonka oli tehnyt Suomen talousseuran toimeksiannosta Pohjanmaalle ja Kainuuseen. Hän ehdotti rautatehtaan perustamista Kajaaniin ja useiden apusulattojen perustamista lähivesistöihin, mutta esitys ei saanut kannatusta liikemiesten parissa, joita tiettömät taipaleet arveluttivat.


title: Ämmän ruukki

text: Suomussalmen Ämmän Ruukin pani alulle silloinen Hyrynsalmen kirkkoherra Johan Wegelius, joka kappeliseurakunnissa kulkiessaan oli tutustunut rautatehtaan perustamisen edellytyksiin. 3. kesäkuuta 1841 Oulun läänin kuvernööri antoikin luvan perustaa Emäjoen itäisen lähtöhaaran varrelle yhdellä tai kahdella piipulla varustetun harkkohytin, 20-leiviskäisen vasaran ja kaksi ahjoa. Käyttöön luovutettiin kosken molemmat rannat. Ämmän ruukille myönnettiin 20 verotonta vuotta. Malmi aiottiin ottaa Kianta-, Kylmä-, Pässämä-, Vuokki-, Pesiö- ja Näljängänjärvistä. Talonpojat huolehtivat järvimalmin kuljetuksen hevosilla tehtaalle jalostettavaksi.


title: Ämmän ruukki

text: Wegeliuksen kuoltua vuonna 1845 hänen poikansa ottivat ruukin haltuunsa. Toimintaa vaikeutti ongelmallinen kuljetus, tulvat ja jopa sopivan työvoiman saatavuuden puute. Vuonna 1856 veljekset myivät ruukin Kiannan virasta eronneelle nimismiehelle Karl Alarik Castrenille. Castren vuorostaan myi jo seuraavana vuonna osan ruukista ja loput 1859 oululaiselle liikemiesyhtiölle, johon kuuluivat kauppaneuvokset Ferdinand Granberg, Frans Johan Franzén, nimismies Matts Emanuel Ringwall sekä Pohjois-Suomen tuon ajan kenties merkittävin liikemies, kauppaneuvos ja myöhemmin laivanvarustaja Johan Gustav Bergbom. Ämmän ruukkiyhtiön tarkoituksena oli perustaa kotimaisen raaka-aineen varaan rautatehtaita, jotka soveltuisivat laivanrakennustarkoituksiin. Lisäksi yhtiö halusi harjoittaa Ämmässä sahateollisuutta. Sahatoiminnan laajentaminen hautautui erilaisten riitojen alle. Vain pieni kotitarvesaha sai toimia, ja senkin lääninmetsänhoitaja sulki 1860.


title: Ämmän ruukki

text: Kurimon ja Ämmän ruukit yhtyivät 1864 Kurimon–Ämmän Rautatehdas Osakeyhtiöksi. Toimeenpanevaksi johtajaksi tuli Axel Backman, jonka ansioiksi on kirjattu varsinkin kokeet teräksen valmistamisessa. Ruukkien yhdistämisen myötä painopiste siirtyi Utajärvelle Kurimoon, ja molemmissa ruukeissa pantiin uudistuksia toimeen. Ämmässä muun muassa rakennettiin valmiiksi putlauslaitos, kaksi naulavasaraa ja yhdeksän hiiliuunia. Kurimossa kokeiltiin teräksen valmistusta Suomussalmelta tuodusta järvimalmista. Siihen pantiin paljon toiveita, ja raudan tuotanto kasvoi huomattavasti. Tavara matkasi talvisin pororaidoilla Ämmästä Utajärvelle. Kesäisin raaka-aine kuljetettiin tervaveneillä Oulujokivarteen ja sieltä hevoskyydilä Utajärvelle.


title: Ämmän ruukki

text: Vuoden 1867 kato laski ostokykyä ja hintoja. Uuden rahan, markan, kurssi oli korkeampi kuin ruplan, mikä vaikutti lamaannuttavasti talouselämään. Molemmat ruukit tiloineen jäivät velkojien käsiin 1868. Ämmän ruukkiin kuuluivat tuolloin Hulkonniemen ja Oilolan tilat sekä Rantalan torppa kirkonkylässä. Toiminta pysähtyi lähes kolmeksi vuodeksi.


title: Ämmän ruukki

text: Värikäs vaihe ruukin historiassa alkoi 1872, kun englantilainen yhtiö The Finland Charcoal Iron Works Company osti molemmat ruukit kauppaneuvos Bergbomilta. Toimitusjohtajana paikalla toimi Herbert Barry.


title: Ämmän ruukki

text: Englantilaiseen kauteen liittyy ensimmäisen höyrylaivan tulo Kiannalle. Rahvaskin oli kutsuttu juhliin, joissa orkesteri soitti, ranskalainen viini virtasi, ja ruukin mamsellit esiintyivät Pariisista hankituissa puvuissa. Paikkakuntalaiset perustivat malmin kuljetusta varten Kiannan Höyryveneosakeyhtiön ja ostivat siihen tarkoitukseen vuonna 1874 kahdeksan hevosvoiman höyryveneen. Alun perin Vilkas-niminen vene tunnettiin Suomussalmella nimellä Alku.


title: Ämmän ruukki

text: Englantilaisvetoisen yhtiön toiminta oli alkanut aikana, jolloin rautateollisuudessa suhdanteet olivat kääntyneet laskuun. Toiminta Ämmässä lakkasi vuonna 1877 ja yhtiö teki konkurssin 1878.


title: Ämmän ruukki

text: "Suomussalmi"-kirjaan on kirjattu koruton arvio englantilaiskaudesta: "Johtajien epärehellisyys kirjanpidossa sekä holtiton elämänmeno kaukana Lontoon päämajasta lienevät olleet painavia lisäsyitä yrityksen epäonnistumiseen. Vararikon jälkeen ruukin johtajista toinen oleskeli ensin Muhoksella maanviljelijänä ja pakeni sitten Amerikkaan, toinen maannee ruukin viimeiset asiakirjat salkussaan Lontoon Thamesin pohjassa. Lisäksi liian voimakkaat vastakohdat eivät kauan menesty rinnakkain: samanaikaisesti kun kansa söi pettua ankarien katovuosien vietyä usein lähes tyystin vuodentulon, syötiin herrojen pöydässä selvää leipää ja juotiin ulkomailta hankittuja viinejä."


title: Ämmän ruukki

text: Tehtaanomistaja Victor Åkerblom osti vuonna 1885 sen, mitä ruukeista oli jäljellä, ja 1896 omistajaksi tuli hänen poikansa Robert Åkerblom. Ilmeisesti ruukin puitteissa toimintaa oli vähän, ja laitosta hoiti noihin aikoihin Birger Bisi ja myöhemmin metsänhoitaja M. J. Waenerberg. Vanha yövahti Ukko-Pellikka huolehti vielä siitä, ettei tulipaloja päässyt syttymään. Ilmari Kiannon isä, rovasti August Benjamin Calamnius on kertonut tehtaalla tuona aikoina harjoitetun nopeasti edistyvää ryöstöviljelyä, sillä suurin osa irtaimesta rautatavarasta sekä kaikki kivirakennukset myytiin yksi toisensa jälkeen. Masuuni hävitettiin 1909.


title: Ämmän ruukki

text: Tyttövuotensa Ämmän ruukilla asui nuorena kuollut lyyrikko Isa Asp (1853–1872). Hänen isänsä Jaakko toimi Ruukin pääkirjanpitäjänä, ja perhe asui Ämmässä vuosina 1859–1869.


title: Ämmän ruukki

text: Rovasti A. B. Calamnius ja hänen vaimonsa Cecilia (s. Lundahl), Ilmari Kiannon vanhemmat muuttivat Suomussalmelle vuonna 1879 ruukin toiminnan jo lakattua. Ilmari oli tuolloin viisivuotias, ja hänen 1930-luvulla kirjoittamansa ruukkiympäristöön sijoittuva romaani "Patruunan tytär" pohjautunee aikalaisten kertomuksiin.


title: Ämmän ruukki

text: Axel Backman näyttää olleen se Kiannon patruuna Börje Böckling, jonka tytär isänsä katkeroittaen rakastui Ämmän ruukin seppään. Tarina sivuaa monelta kantilta ruukin toimintaa aina yövahdin toimista porokuljetuksiin, herrasväen juhliin ja ruukin arkipäivään. Nuorten romanssi on paratiisiunenomainen. Sen sijaan vanhan patruunan ihmissuhdekiemurat ikääntynyt kirjailija kutoo taitavasti, ellei julmasti. Voi olla, että patruuna paheineen, nuoreen naiseen rakastumisineen edustaa jonkinlaista heijastumaa boheemista kirjailijasta itsestään, ainakin vahvasta elämänkokemuksesta tarina kertoo.


title: Ämmän ruukki

text: Ruukin päärakennus oli kartanonomainen kaksikerroksinen talo. Se toimi 1900-luvun alkupuolella lastenparantolana, mutta jo ennen sotia rakennukset tulivat rajajoukkojen käyttöön. Päärakennus tuhoutui talvisodan aikana. Jatkosodan alussa kesällä 1941 kasarmin alueella koottiin ryhmä Fagernäsin joukkoja ennen hyökkäystä Uhtualle. Ryhmä Fagernäsiin kuuluvia joukkoja alettiin jo elokuussa III armeijakunnan käskystä kutsua 3. divisioonaksi. Kesällä 1942 siirtyi III armeijakunnan komentopaikka ruukille. Hjalmar Siilasvuon asuintalo sijaitsi kosken rannalla lähellä nykyistä voimalaitosta senaikaisen padon ja riippusillan kohdalla. Pioneeripataljoona 15 rakensi Ämmäkosken alajuoksulle jo keväällä 1943 ensimmäisen voimalaitoksen. Joulukuussa 1944 rajavastuu Kainuussa siirtyi Rajajääkäriprikaatilta rajavartiostolle, jonka toiminta alueella jatkui 1900-luvun loppupuolelle 1950-luvun puolivälissä uusituissa tiloissa. Sota-aikainen voimalaitos myytiin 1955 Imatran voima Oy:lle. 1964–1968 kasarmilla toimi varusmieskomppania, kun Kajaanissa kasarmirakennus oli palanut 1.12.1964. Jääkärikomppanian uuden kasarmin valmistuttua Kajaanissa varusmieskoulutus Ämmänsaaressa päättyi 12.2.1968.


title: Ämmän ruukki

text: Ämmänsaaressa armeija-aikaansa suoritti myös Timo K. Mukka, joka kuvailee kasarmin ympäristöä romaanissaan "Täältä jostakin".


title: Ämmän ruukki

text: Ämmän ruukki antoi nimensä Ruukinkankaalle, ja läheisessä Ruukinkankaan koulukeskuksessa on toiminut keskikoulun ja lukion lisäksi ala-aste ja aikoinaan myös kansalaiskoulu.


title: Ämmän ruukki

text: Varsinaisesta rautaruukista on vain muistot jäljellä, ja voimalaitos kahlitsi 1959 Ämmäkosken. Paikkakunnalla on kesäisin ollut kävelykierroksia, joissa Ämmän ruukin historiaan on voinut tutustua paikan päällä.


title: Pepe Romero

text: Pepe Romero (s. 8. maaliskuuta 1944) on espanjalainen kitaristi, joka kuuluu klassisen musiikin alalla soittimensa kansainvälisesti tunnetuimpiin taitajiin.


title: Pepe Romero

text: Romero on esiintynyt sekä solistina että eri kokoonpanojen ja orkesterien kanssa. Hän on kuulunut "Los Romeros" -kvartetin jäseniin vuodesta 1960 ja levyttänyt klassisen musiikin ohella flamencoa.


title: Pepe Romero

text: Málagassa syntynyt Pepe Romero on kitaristi Celedonio Romeron toinen poika. Perhe muutti Yhdysvaltoihin vuonna 1957.


title: Aamuyö (albumi)

text: Aamuyö on 101:n eli Yxnollaykkösen debyyttialbumi, joka julkaistiin vuonna 1995. Albumilta löytyvät muun muassa yhtyeen läpimurtohitit ""Aamuyö"" sekä Gyllene Tider -yhtyeen hittikappaleesta tehty coverversio ""Sommartider"".


title: Aamuyö (albumi)

text: Albumi pysyi vuonna 1995 Suomen virallisella listalla kymmenen viikkoa, joista parhain sijoitus oli 18. sija viikoilla 36 ja 37.


title: Kóstas Axelós

text: Kóstas Axelós (; 26. kesäkuuta 1924 – 4. helmikuuta 2010) oli Ateenassa, Kreikassa syntynyt filosofi, joka asui suurimman osan iästään Ranskassa. Hän opiskeli Pariisin yliopistossa, jossa hän myöhemmin opetti pitkään.


title: Kóstas Axelós

text: Axelós julkaisi kirjoituksensa pääosin ranskaksi. Keskeisimpiin teoksiin kuuluu "Le jeu du monde" (1969).


title: Ennakkoperintö

text: Ennakkoperintö on perittävän eläessään perilliselle antama lahjoitus tai lahjanluonteinen etuus. Tämä erityisesti rintaperilliselle annettu etuus voidaan ottaa perinnönjaossa huomioon ennakkona, joka vähennetään saajansa perintöosuudesta. Vähentäminen edellyttää kanssaperillisten vaatimusta. Jos ennakon saajana on muu perillinen, on vähentäminen tehtävä vain, jos omaisuutta annettaessa on niin määrätty tai olosuhteiden perusteella on katsottava niin tarkoitetun. Ennakkoperintöjärjestelmän tarkoituksena on taata yhdenvertainen kohtelu kaikille perimysjärjestyksessä samassa asemassa oleville perillisille.


title: Ennakkoperintö

text: Tavanomaisesta lahjasta, jonka arvo ei ole epäsuhteessa antajan oloihin, ei ole tehtävä vähennystä rintaperillisen perinnöstä. Ennakkoperinnöiksi ei myöskään katsota lahjoja jos rintaperillisiä on vain yksi tai kaikki rintaperilliset ovat saaneet samansuuruiset lahjat. Lahjoittaja voi lahjakirjassa määrätä, otetaanko lahja huomioon ennakkoperintönä vai ei. Tällä tavoin tuleva perittävä voi ilmaista oman käsityksensa perinnön oikeudenmukaisesta jakotavasta.


title: Ennakkoperintö

text: Ennakkoperintö on perinnönjaon tasauserä testamentin täyttämisen jälkeen. Se vaikuttaa vain perintöosan ja lakiosan väliseen niin sanottuun vapaaosaan. Testamentinsaaja ei voi vedota ennakkoperintöön suurentaakseen omaa saantoaan. Järjestelmä on tahdonvaltainen ja sillä tuetaan tasajaon periaatetta. Perittävä voi poiketa tasajaosta määräämällä, ettei ennakkoperintöä ole rintaperillisen tai muun perillisen saama etuus. Perittävälle järjestelmä on eettinen ohje perinnönjaon oikeudenmukaiseksi toteuttamiseksi. Perilliset voivat puolestaan itse päättää vetoavatko ennakkoperintöön.


title: Ennakkoperintö

text: Järjestelmän tehokkuus riippuu siitä, miten perittävä on käyttänyt testamenttausvapauttaan, ja jäämistön suuruudesta ennakkoperintöihin verrattuna. Suuret ennakkoperinnöt aikaansaavat sen, että kanssaperilliset esittävät lakiosavaatimuksia, mutta joutuvat tyytymään puoleen perintöosasta. Ennakkoperintö otetaan tällöin huomioon tasauseränä lakiosalaskelmassa. Suurilla ennakkoperinnöillä perittävä saavuttaa saman tuloksen kuin testamentilla.


title: Ennakkoperintö

text: Ennakkoperintöolettama tarkoittaa, että rintaperillisen saamaa lahjaa pidetään ennakkoperintönä, ellei perittävä määrää toisin tai ellei olosuhteista ole pääteltävissä, että hän on niin tarkoittanut. Tämä laillinen olettama voidaan kumota perittävän tarkoitusta tai oletettua tarkoitusta koskevalla vastanäytöllä. Olettaman kohteena eivät kuitenkaan ole tavanomaiset lahjat eivätkä normaalit kasvatus- ja koulutuskustannukset. Sen sijaan suuret kustannukset voidaan ottaa perinnönjaossa ennakkoperintönä huomioon, jos joku perillinen niin vaatii. Tämä ei siis riipu lainkaan perittävän tahdosta, ellei hän määrää asiasta testamentilla. Määräystä on noudatettava, jos sitä pidetään kohtuullisena.


title: Ennakkoperintö

text: Ennakkoperintöolettama koskee vain rintaperillisiä ei muita perillisiä. Muiden perillisten saamat lahjat perittävä voi määrätä ennakkoperinnöksi tai ne voidaan olettaa ennakoksi, jos perittävän katsotaan niin tahtoneen. Yleensä muiden ihmisten kuin perillisten saamia lahjoja ei voida pitää ennakkoperintönä. Sääntöön on kaksi poikkeusta. Lapsipuolelle annettu lahja avio-oikeuden alaisesta omaisuudesta katsotaan ennakkoperinnöksi. Tämä asettaa uusperheen ja ydinperheen samaan asemaan. Toinen poikkeus on puolisonsa perineen tai tämän jäämistöä vallintatestamentin nojalla hallinnoivan lesken puolisonsa toissijaiselle perilliselle antama lahja. Se katsotaan ennakkoperinnöksi, jotta sukutahot ovat samassa asemassa lesken kuoltua.


title: Ennakkoperintö

text: Ennakkoperintöjärjestelmän avulla ei pyritä saavuttamaan täsmällistä tasajakoa perittävien kesken. Eriarvoisuuden aikaansaa se, että ennakkoperintö arvostetaan pääsääntöisesti luovutushetken arvoon, jolloin inflaatio vaikuttaa sen arvoon. Eriarvoisuus voi olla suurikin, sillä ennakkoperinnöksi voidaan katsoa kauan ennen perittävän kuolemaa annetut lahjat ja lahjanluonteiset etuudet. Ennakkoperinnöllä ei ole ajallista takarajaa. Tietyissä tapauksissa arvostus ei pohjaudu luovutushetkeen. Eräs tällainen tilanne on se, kun useat perilliset ovat saaneet samanlaista omaisuutta eri aikoina. Toinen tapaus on se, kun lahjan arvo on alentunut muusta syystä kuin käytön tai ikääntymisen vuoksi. Vaikka arvonalenemisen riski siirtyy luovutushetkellä perilliselle, tarkoitus ei ole, että tasajaosta poikettaisiin huomattavasti. Siten esimerkiksi talouslaman vuoksi alentuneet osakkeet voidaan arvostaa perittävän kuolinhetken arvoon.


title: Ennakkoperintö

text: Ennakkoperinnön saajan ei tarvitse palauttaa saamaansa etuutta kuolinpesään, ellei sitä ole määrätty jo luovutushetkellä. Palautusta ei tarvitse tehdä, vaikka olisi saanut perintöosaansa suuremman etuuden. Tällöin perilliselle ei kuitenkaan jaeta pesästä mitään. Kun ennakkoperintö on ylisuuri ja perilliset yhtä läheistä sukua, jäämistö jaetaan näiden muiden perillisten kesken. Ennakkoperintö vähennetään saajansa perintöosasta lisäämällä jäämistön säästöön ennakkoperinnön arvo, kuitenkin korkeintaan lopullisen perintöosan määrä, jos ennakkoperintö on suurempi kuin perintöosa.


title: Luc Montagnier

text:
Luc Montagnier (s. 18. elokuuta 1932 Chabris, Ranska) on keskeisiin AIDS-tutkijoihin lukeutuva ranskalainen virologi. Hänen johtamansa tutkimusryhmä löysi vuonna 1983 taudinaiheuttaja HI-viruksen. Hän sai Françoise Barré-Sinoussin kanssa työstä Nobelin lääketieteen palkinnon vuonna 2008, samalla palkittiin myös Harald zur Hausen papilloomaviruksia käsittelevästä työstä.
Montagnier johti HI-viruksen löytänyttä tutkimusryhmää Pasteur-instituutissa Pariisissa.


title: Luc Montagnier

text: Montagnier’le on myönnetty muun muassa Albert Lasker -palkinto kliinisestä lääketieteellisestä tutkimustyöstä 1986, Gairdner-palkinto 1987, ja Kuningas Faisalin palkinto 1993.


title: Zell am See

text: Zell am See on talviurheilupaikkana tunnettu kaupunki Itävallassa Salzburgin osavaltiossa. Kaupungissa on 9 762 asukasta (vuonna 2016) ja sen pinta-ala on 55,12 neliökilometriä.


title: Zell am See

text: Zell am See sijaitsee aivan Schmittenhöhe-vuoren (1 965 m.p.y.) juurella, joten hiihtohissillä pääsee rinteisiin aivan kaupungin keskustasta. Noin viiden kilometrin etäisyydellä olevaan Kaprunin kylään ja sen hiihtokeskukseen on tiheät linja-autoyhteydet. Kesämatkailua palvelee jonkin matkaa keskustasta länteen sijaitseva Schmittenhöhebahn-köysirata ja alueen patikointireittiverkosto. Sekä talvella että kesällä avoinna oleva hiihtokeskus Alpinecenter Kitzsteinhornin juurella sijaitsee noin 10 kilometrin etäisyydellä Zell am Seesta.


title: Zell am See

text: Zell am Seen kautta kulkee Salzburgin ja Innsbruckin välinen rautatie. Matkaa Salzburgiin on maanteitse noin 80 kilometriä ja Müncheniin Saksaan noin 200 kilometriä. Lähimmät lentoasemat ovat Salzburgissa ja Münchenissä.


title: Zell am See

text: Muun muassa kuuluisa yhdistetyn hiihtäjä Felix Gottwald on syntynyt Zell am Seessä.


title: Vuosisadan rakkaustarina

text: Vuosisadan rakkaustarina on SIG-yhtyeen huhtikuussa vuonna 1982 julkaistu albumi. Albumi on yhtyeen kolmas ja sen tuotti Gösta Sundqvist. Albumin kappale ”Vuosisadan rakkaustarina” nousi hitiksi.


title: Vuosisadan rakkaustarina

text:
Tämä oli toinen Sigin myydyimmistä albumeista. Sitä myytiin miltei 25000 kappaletta, mutta kultalevyraja ei mennyt rikki.
Albumi "Vuosisadan rakkaustarina" nousi Suomen virallisen listan sijalle 22. Se pysyi listalla yhteensä kolme viikkoa. . Silti tämä riitti nostamaan Sigin takaisin Suosikin karvapäägalleriaan.


title: Tappava ase 4

text: Tappava ase 4 () on vuonna 1998 ensi-iltansa saanut toimintaelokuva. Elokuvan ohjasi Richard Donner ja pääosissa ovat Mel Gibson sekä Danny Glover.


title: Tappava ase 4

text: Elokuva kertoo poliisikaksikosta Martin Riggsistä ja Roger Murtaughista, jotka ovat kiinalaisen rikollisjärjestön Triadin jäjillä. Jäljet johtavat heidät Los Angelesin Chinatowniin. Triadit harrastavat orjakauppaa, rahan väärentämistä ja murhia ja heillä on johtajanaan taistelulajeja omaava Wah Sing Ku. Riggsin ja Murtaughin paljastaessa Triadin puuhat, he joutuvat perheineen jengin tappolistalle.


title: Christen Købke

text: Christen Schiellerup Købke (26. toukokuuta 1810 Kööpenhamina – 7. helmikuuta 1848 Kööpenhamina) oli tanskalainen taidemaalari. Hän on maansa tunnetuimpia kansallisromantikkoja.


title: Christen Købke

text: Leipurin pojaksi Kööpenhaminassa syntynyt Købke pääsi vuonna 1822 Kuninkaalliseen taideakatemiaan. Hänen varhaiseen tuotantoonsa lukeutuu "Parti af Århus Domkirke" (1829), joka nykyään kuuluu Kansallismuseon kokoelmiin. Varhaisessa tuotannossa ovat nähtävissä Christoffer Wilhelm Eckersbergilta saadut vaikutteet.


title: Christen Købke

text: Vuonna 1837 Købke meni naimisiin puolisonsa Susanna Cecilien kanssa. Hänen myöhempi tuotantonsa, joka käsittää esimerkiksi italialaisia maisemamaalauksia, jäi vaille sen suurempaa suosiota, ja taiteilija kuoli keuhkokuumeeseen vain 37-vuotiaana. Hänet on haudattu Assistensin hautausmaalle Kööpenhaminaan.


title: Christen Købke

text: Købken tuotanto on tunnettua myös hänen oman maansa ulkopuolella; sitä on ollut nähtävillä muun muassa J. Paul Getty Museumissa Kaliforniassa.


title: Milka Planinc

text: Milka Planinc (21. marraskuuta 1924 Drniš, Jugoslavian kuningaskunta – 7. lokakuuta 2010 Zagreb, Kroatia) oli kroatialainen kommunistipoliitikko, joka toimi vuosina 1982–1986 Jugoslavian tasavallan pääministerinä. Hän oli historian ensimmäinen kommunistisen valtion naispääministeri.


title: Seitsemäs taivas (perhedraamasarja)

text: Seitsemäs taivas ("7th Heaven") on vuonna 1996 alkanut Brenda Hamptonin tuottama perhedraama. Sarjaa esitettiin kaikkiaan yhdentoista tuotantokauden ajan, kymmenen ensimmäistä kautta kanavalla The WB ja viimeinen kausi kanavalla The CW. Sarjan päätösjakso nähtiin The CW:llä toukokuussa 2007. "Seitsemäs taivas" oli The WB:n ja The CW:n pisimpään pyörinyt sarja, kunnes "Supernaturalille" tilattiin 12. tuotantokausi keväällä 2016.


title: Seitsemäs taivas (perhedraamasarja)

text: Sarja kertoo yhdeksänhenkisestä Camdenin perheestä. Protestanttisen kirkon pastori perheineen asuu kuvitteellisessa kaupungissa, Glen Oakissa, Kaliforniassa. Päähenkilöt ovat pastori Eric Camden (Stephen Collins), hänen vaimonsa Annie (Catherine Hicks), ja heidän seitsemän lastaan (jotka ovat kaikki nimetty Raamatun henkilöiden mukaan): Matt (Barry Watson), Mary (Jessica Biel), Lucy (Beverley Mitchell), Simon (David Gallagher), Ruthie (Mackenzie Rosman) ja kaksoset, David (Lorenzo Brino) ja Sam (Nikolas Brino). Alun perin lapsia oli viisi, kunnes kaksoset, David ja Sam syntyivät 3. tuotantokauden 14. jaksossa.


title: Seitsemäs taivas (perhedraamasarja)

text: Kolme Camdenin lapsista (Matt, Mary ja Simon) muuttivat pois kotoa esityksen aikana. Simon meni yliopistoon, Mary muutti asumaan isovanhempiensa luo, ja Matt naimisiin, ja harjoitti lääkärinammattiaan kaukana perheestä. Vaikka nämä kolme olivat poissa Camdenin talosta eri vaiheissa show’ta, talo oli silti aina täynnä. Kun Lucy meni naimisiin, hän ja hänen miehensä, Kevin, muuttivat autotallin yläpuolelle rakennettuun asuntoon, ja alkoivat perustaa omaa perhettään. Ruthie oli lyhyen jakson poissa viimeisellä kaudella mennäkseen Skotlantiin. Camdenit tarjosivat kodistaan suojaa monille vieraille.


title: Seitsemäs taivas (perhedraamasarja)

text: Jokaisessa jaksossa on moraalinen kysymys tai kiistanalainen aihe, jota perhe käsittelee joko suoraan tai välillisesti. Käsiteltäviä aiheita ovat mm. alkoholismi, kiusaaminen, huumeet, asunnottomuus, vaihdevuodet, kuukautisten alkaminen, rasismi, ryöstö, seksuaalinen häirintä, perheväkivalta, ja teiniraskaus. Aiheita lähestytään yleensä yhteiskunnallisesti ja poliittisesti konservatiivisen protestanttisen kristityn näkökulmasta.


title: Seitsemäs taivas (perhedraamasarja)

text: Eric ja Annie Camden ja heidän seitsemän lastaan: Matt, Mary, Lucy, Simon, Ruthie, Sam ja David.


title: Seitsemäs taivas (perhedraamasarja)

text: Pastori Eric Camden (Stephen Collins) varttui New York Cityssä vanhempiensa, eversti John Camdenin ja Ruth Lynchin luona. Pohjautuen jaksoon "Halloween" (1. tuotantokauden 6. jakso), Eric vaikuttaisi olevan syntynyt vuonna 1954 (täten hän olisi ollut 42-vuotias tuolloin). Jakson "One Hundred" (5. tuotantokauden 12. jakso) mukaan hänen syntymäpäivänsä on tammikuussa. Eric kävi collegea viisi vuotta, ja valmistautui Kolbel Seminarysta. Pian tämän jälkeen hän meni naimisiin ja perusti perheen Annien kanssa. Ericillä on yksi sisko, Julie Camden-Hastings.


title: Seitsemäs taivas (perhedraamasarja)

text: Anne Mae "Annie" Camden (Catherine Hicks) on Charles ja Jenny Jacksonin tytär. Hänellä on yksi siskopuoli, Lily. Annie tapasi Ericin, ja meni tämän kanssa naimisiin heti collegen jälkeen. Collegessa ollessaan Annie opiskeli kaikkea taiteista liikealaan ja talouteen. Annien äiti, Jenny, kuoli syöpään ensimmäisen tuotantokauden alkupuolella. Annielle äidin kuolema ja sittemmin hänen isänsä löytämä uusi elämänkumppani, Ginger, oli kova paikka. Lopulta Annie hyväksyi isänsä ja Gingerin liiton, ja heidän avioitumisensa. Charles sairastui myöhemmin Alzheimeriin, ja lopulta kuoli luonnollisista syistä.


title: Seitsemäs taivas (perhedraamasarja)

text: Matthew Eric "Matt" Camden (Barry Watson) on Camdenin perheen vanhin lapsi, joka pitää huolta nuoremmista sisaruksistaan. Matt uhraisi kouluaikaansa auttaakseen niitä, jotka tarvitsevat apua, ja jos he haluavat pysyä nimettöminä, hän kunnioittaa heidän toiveitaan, eikä kerro edes vanhemmilleen.


title: Seitsemäs taivas (perhedraamasarja)

text: Alkuun Mattin koulumenestys oli heikkoa, mutta hän onnistui korottamaan arvosanojaan, ja oli valmistuessaan luokkansa parhaimmistoa. Hänet hyväksyttiin harjoitteluun Valkoiseen taloon. Matt opiskeli collegessa, ja asui ystävänsä John Hamiltonin kanssa. Mattin setä, Hank Hastings, auttoi häntä saamaan töitä sairaalan kahviosta, ja työskennellessään siellä, Matt päätti haluavansa lääkäriksi. Myöhemmin hän päätyi työskentelemään naisten klinikalla, minne myös gynekologi Hank päätyi myöhemmin.


title: Seitsemäs taivas (perhedraamasarja)

text: Klinikalla työskennellessään Matt tapasi lääketieteenopiskelijakollegansa, Sarah Glassin. He menivät naimisiin ensimmäisillä treffeillään. Koska Sarah oli juutalainen, rabbin (Richard Lewis), joka olisi halunnut tyttärelleen juutalaisen miehen, tytär, he pitivät avioitumisensa salassa. Myöhemmin heillä oli isot häät, joissa vihkijinä toimivat sekä Mattin pastori-isä sekä Sarahin rabbi-isä. Pari muutti New Yorkiin opiskelemaan lääketieteelliseen kouluun. Vaikka heillä oli siellä ollessaan ongelmia, he ovat silti pysyneet onnellisina yhdessä. Kymmenennen tuotantokauden lopussa he valmistautuivat lääketieteellisestä, ja selvisi, että Sarah odottaa kaksosia.


title: Seitsemäs taivas (perhedraamasarja)

text: Mary Camden-Rivera (Jessica Biel) on Camdenin perheen vanhin tytär (vaikkakin Jessica Biel on oikeasti vuoden nuorempi kuin Beverley Mitchell joka näyttelee hänen pikkusiskoaan, Lucya). 14-vuotiaana Mary pelasi koripalloa haaveenaan päästä pelaamaan WNBA:an jonain päivänä, kunnes onnettomuus muutti kaiken. Mary jäi auton tönäisemäksi, ja satutti jalkansa. Häneltä kului kuukausia kuntoutumiseen, mutta hän toipui kuitenkin täysin. Marylla oli paljon poikaystäviä. Hän alkoi tapailla Wilson Westiä, miestä, jolla oli lapsi aiemmasta suhteesta. Viimeisenä kouluvuotenaan Maryn arvosanat laskivat, kuten muillakin koripallojoukkueessa. Heidän valmentajansa päätti lopettaa urheilutreenit, kunnes arvosanat nousisivat. Nuoret pelaajat nousivat kapinaan, ja päättivät yhdessä sotkea koulun liikuntasalin. He jäivät kiinni tuhotyöstä, ja joutuivat pidätetyksi. Koska Mary oli ensikertalainen, hän pystyi sovittamaan rikoksensa osallistumalla yhdyskuntapalveluun. Yhdyskuntapalvelussa hän tapasi Robbie Palmerin, josta tuli hänen toinen vakava suhteensa erottuaan Wilsonista pari vuotta aiemmin. Mary kuitenkin jätti Robbien, koska Robbie vei Maryn motelliin aikeenaan harrastaa seksiä tämän kanssa.


title: Seitsemäs taivas (perhedraamasarja)

text: Mary ei mennyt collegeen, vaan päätti mennä töihin. Hän ei kuitenkaan saanut pidettyä yhtään työpaikkaa, vaan tuli kerta toisensa jälkeen erotetuksi. Työskennellessään pizzeriassa, hän tutustui Frankieen ja Johnnyyn, jotka polttivat ruohoa ja käyttivät alkoholia. Eric ja Annie saivat tietää, että Mary oli jäänyt kiinni alkoholin juomisesta ollessaan serkkunsa, Erican, lapsenvahtina. Mary oli myös saanut varoituksen poliisilta, ja hän oli veloissa luottokortti- ja vakuutusyhtiöille sekä perheelleen. Eric ja Annie päättivät, että koska he eivät pystyneet antamaan Marylle riittävästi aikaansa, Maryn on parasta muuttaa Ericin vanhempien luo New Yorkiin. New Yorkissa Mary työskenteli kodittomien suojassa, ja kävi collegea. Hän suunnitteli palaavansa kotiin kesäksi, ja alkoi taas seurustella Robbien kanssa.


title: Seitsemäs taivas (perhedraamasarja)

text: New Yorkissa ollessaan Marylle selvisi, että Wilson asui myös siellä. Hän muutti suunnitelmiaan palata kotiin Glen Oakiin, erosi Robbiesta, ja alkoi seurustella Wilsonin kanssa. Mary ajatteli haluavansa palomieheksi, ja meni palo-opistoon, missä hän tapasi Ben Kinkirkin. Wilson näki Maryn ja Benin suutelevan, ja he erosivat. Mary palasi kotiin Kaliforniaan, ja jälleen takaisin New Yorkiin, missä hän kouluttautui lentoemännäksi. Myöhemmin Mary muutti Floridaan, missä hän tapasi Carlos Riveran, miehen, johon hän oli tutustunut vuosia aiemmin kodittomien suojassa. Carlos ja Mary menivät naimisiin pian Lucyn häiden jälkeen, ja Mary paljasti raskautensa ja avioliittonsa perheelleen. Eric ja Annie vierailivat Maryn luona, kun Maryn poika, Charles Miguel "Charlie", syntyi. Mary ja Carlos erosivat pian, ja Carlos otti pojan mukaansa Puerto Ricoon, kun Mary luopui huoltajanoikeuksistaan. Simonin häissä Carlos ilmoitti heidän olevan taas yhdessä, ja Maryn odottavan kaksostyttöjä. Vaikka Mary ei ollut Simonin häissä, hän tapasi perheensä seuraavana päivänä, jolloin hän viimein valmistui collegesta. Seuraavana kesänä Mary synnytti kaksostytöt.


title: Seitsemäs taivas (perhedraamasarja)

text: Lucy Camden-Kinkirk (Beverley Mitchell) on Camdenien kolmas lapsi, toinen tytär. Ensimmäisillä tuotantokausilla Lucy oli tunnettu lukuisista poikaystävistään. Lucyn ensimmäinen poikaystävä oli Jimmy Moon.


title: Edmund Purdom

text: Edmund Anthony Cutlar Purdom (19. joulukuuta 1924 – 1. tammikuuta 2009) oli brittiläinen näyttelijä. Hän syntyi Welwyn Garden Cityssä, Hertfordshiressa, ja opiskeli St Ignatius' Collegessa.


title: Edmund Purdom

text: Purdom aloitti uransa teatterin lavalla 1945 näytellen Shakespearen "Romeossa ja Juliassa" ja Molièren "Luulosairaassa". Hänen tunnetuimmaksi elokuvaroolikseen jäi nimiosa Mika Waltarin romaanin Hollywood-filmatisoinnissa "Sinuhe, egyptiläinen" (1954).


title: Edmund Purdom

text: Purdom muutti Roomaan ja oli naimisissa neljästi. Hänen puolisonsa oli 1960-luvun alussa lyhyen aikaa näyttelijä Linda Christian.


title: Linda Christian

text: Linda Christian, alun perin Blanca Rosa Welter, (13. marraskuuta 1923 – 22. heinäkuuta 2011 Palm Desert, Yhdysvallat) oli meksikolainen näyttelijä, joka tuli tunnetuksi Hollywoodista 1940–1950-luvuilla.


title: Linda Christian

text: Christian syntyi Tampicossa, Tamaulipasissa. Häntä pidetään ensimmäisenä Bond-tyttönä: hän esiintyi vuonna 1954 "Casino Royalen" televisioversiossa.


title: Linda Christian

text: Christian esiintyi vuonna 1948 Maran roolissa Johnny Weissmullerin viimeisessä Tarzan-elokuvassa "Tarzan and the Mermeids" ("Tarzan ja nainen mereltä").


title: Linda Christian

text: Christian meni vuonna 1949 naimisiin näyttelijä Tyrone Powerin kanssa. Parin tyttäristä Taryn Power on menestynyt näyttelijänä ja Romina Power laulajana. Tyrone Power eli enää pari vuotta 7. elokuuta 1956 voimaan tulleen avioeron jälkeen, ja Christian avioitui vuonna 1962 Edmund Purdomin kanssa. Tämä liitto kesti vain vuoteen 1963.


title: Super! drama TV

text: Super! drama TV ( sekä "Super! drama TV") on japanilainen maksullinen televisiokanava, jonka ohjelmisto koostuu suurimmaksi osaksi draamasarjoista.


title: Lars Hörmander

text: Lars Valter Hörmander (24. tammikuuta 1931 – 25. marraskuuta 2012) oli ruotsalainen matemaatikko. Hän tuli tunnetuksi työstään lineaarista osittaisdifferentiaaliyhtälöä käsittelevän teorian parissa.


title: Lars Hörmander

text: Hörmander syntyi Mjällbyn kylässä Etelä-Ruotsissa. Hän valmistui Lundin yliopistosta, jonka professorina hän toimi vuodesta 1968 lähtien. Vuonna 1996 hänestä tuli emeritusprofessori. Hörmander työskenteli myös Yhdysvalloissa, missä hänet nimettiin Kansallisen tiedeakatemian jäseneksi vuonna 1976.


title: Lars Hörmander

text: Tärkeimpiä Hörmanderille vuosien varrella myönnettyjä tunnustuksia ovat Fieldsin mitali vuodelta 1962 ja Wolfin palkinto vuodelta 1988.


title: Alan Baker

text: Alan Baker (19. elokuuta 1939 – 4. helmikuuta 2018) oli brittiläinen matemaatikko. Hän syntyi Lontoossa ja on työskennellyt Cambridgen yliopiston Trinity Collegessa numeroteorian parissa.


title: Alan Baker

text: Baker on Royal Societyn jäsen. Hänelle on myönnetty Fieldsin mitali vuonna 1970 sekä Adamsin palkinto vuonna 1972.


title: Energia-ase

text: Energia-ase on ase, joka kohdistaa energiavirran johonkin suuntaan eri tavoin kuin ammuksena. Se siirtää energiaa kohteeseen halutulla tavalla. Jotkut näistä aseista ovat oikeasti toteutettavissa, jotkut ovat sci-fiä. Energiaa voidaan kehittää ja siirtää monella tavalla:


title: Energia-ase

text: Jotkut näistä aseista tunnetaan "kuolonsäteinä" tai "sädeaseina", joiden näytetään ampuvan energiaa kohteeseen tuhotakseen tai tappaakseen sen.


title: Energia-ase

text: Joitakin tappavia energia-aseita tutkitaan ja kehitetään, mutta suuri osa on fiktiivisiä.


title: Energia-ase

text: Energia-aseet voidaan karkeasti ottaen jakaa ryhmiin käytetyn energiatyypin perusteella ja sen perusteella, mihin tarkoitukseen niitä käytetään (kohteiden tuhoaminen, häirintä, lamauttaminen jne.).


title: Energia-ase

text: Tämä artikkeli käsittelee aseita, joiden tarkoituksena on tuottaa vahinkoa sähkömagneettisella säteilyllä tai hiukkassäteillä. Muutamia aseita, jotka voidaan sekoittaa energia-aseisiin:


title: Energia-ase

text: Laserit ovat tunnettuja sci-fissä sädeaseena. Oikeasti lasereita käytetään lähinnä kohteiden etsintään, etäisyyden mittaukseen ja tähtäykseen; näin lasersäde itse ei ole tulivoiman lähde.


title: Energia-ase

text: Lasereilla ammutaan usein lyhyitä pulsseja. Megajoulen laserpulssi vapauttaa saman verran energiaa kuin 200 grammaa räjähdettä, ja vaikutus kohteeseen on samantapainen. Pääosa vahingosta tapahtuu, kun kohteen pintaosat haihtuvat räjähtäen.


title: Energia-ase

text: Useimmat nykyiset aseina käytettävät laserit ovat "dynaamisia kaasulasereita".


title: Energia-ase

text: Lasereita on tutkittu myös lamauttavina aseina.


title: Energia-ase

text: Lasereilla on neljä pääetua verrattuna tavalliseen aseistukseen:


title: Energia-ase

text: Koska laserit voivat teoreettisesti pysäyttää tykistö- ja ohjushyökkäyksiä, mikä tahansa osasto saisi merkittäviä etuja taistelussa, niin maa-, meri-, ilma- kuin avaruustaistelussa. Tutkan avulla lasereilla on pystytty ampumaan alas lennossa olevia tykistön ammuksia, myös kranaatinheittimen ammuksia. Tämän perusteella onkin sanottu, että laserien pääkäyttö voisi olla puolustuksessa.


title: Energia-ase

text: Nykyisten laserien suurimpia ongelmia on tarvittavien peilijärjestelmien kalleus ja hauraus.


title: Energia-ase

text: Joskus oletetaan, että heijastavien pintojen ja muiden vastatoimien avulla voitaisiin vähentää laserien tehoa, mutta tätä ei ole todistettu. Pienetkin vauriot peilin pinnassa vastaanottavat energiaa ja vauriot levittäytyvät helposti laajemmalle alueelle. Suojaavien peilien tehoa voitaisiin vähentää tarkoituksella vahingoittamalla niitä. Myös pöly ja lika vähentävät peilien tehoa.


title: Energia-ase

text: Lasersäteet aiheuttavat ilman plasmahajoamista, kun energiaa on noin megajoule kuutiosenttimetrissä. Tämä aiheuttaa lasersäteen "hajoamisen", jolloin se menettää energiaa. Jos ilmassa on sumua, savua tai pölyä, hajoaminen voi olla suurempaa.


title: Energia-ase

text: On olemassa tapoja, joilla hajoamista voidaan vähentää:


title: Energia-ase

text: Toinen ongelma laseraseiden käytössä on se, että haihtunut materiaali haittaa lasersäteen etenemistä kohteen pinnalle. Tapoja eliminoida tämä ovat:


title: Energia-ase

text:
Yksi ongelmista sekä lasereissa että muissa energia-aseissa on niiden suuri energiankulutus. Nykyiset energiansäilytys-, johtavuus-, muunto- ja ohjausmenetelmät ovat riittämättömät käyttökelpoisen käsiaseen rakentamiseksi. Nykyisten laserien energianhukka lämpönä on suuri ja ne tarvitsevat suuria jäähdytyslaitteita. Ilmajäähdytys on riittämätön pitämään järkevän tulinopeuden yllä. Näiden ongelmien vaikutuksia voidaan vähentää:
Jos suprajohteita ei olisi, osa energiasta voitaisiin käyttää aseen jäähdyttämiseen.


title: Energia-ase

text: Energiankulutus ei ole ongelma kemiallisissa lasereissa, joissa energia saadaan kemiallisista reaktioista. Happi-jodi-laser ja deuterium-fluoridi-laser ovat esimerkkejä jatkuvaan megawattiluokan ampumiseen pystyvistä lasereista. Näillä lasereilla on kemiallisten aineiden kuljetukseen liittyvät ongelmat sekä jäähdytysongelmat.


title: Energia-ase

text: Tämä ongelma ei olisi niin suuri, jos lasereita käytettäisiin vain voimaloiden läheisyydessä tai mahdollisesti ydinvoimalla toimivissa avaruusaluksissa ja sotalaivoissa.


title: Energia-ase

text: Sade, lumi, pöly, sumu, savu ja samanlaiset visuaaliset esteet voivat hajottaa lasersädettä.


title: Energia-ase

text: Koska painovoima vaikuttaa valoon vain häviävän vähän, ja epäsuora tuli perustuu painovoiman käyttämiseen hyväksi ammuttaessa esteen yli tai alueelle, johon ei ole näköyhteyttä, laseraseilla ei voida ampua epäsuoraa tulta. Tämän voi tosin kiertää sijoittamalla laseraseen esimerkiksi lentokoneeseen tai avaruuteen, jolloin ollaan esteen yläpuolella.


title: Energia-ase

text: Sähkölaserissa hajoamisen annetaan tapahtua ja sitten lähetetään voimakas sähkönpurkaus muodostunutta ionisoitua "käytävää" pitkin. Tällainen ase toimisi kuin pitkän kantaman tainnutusase.


title: Energia-ase

text: Ihmisiä vahingoittavia mikroaaltoaseita eli masereita on mahdollisia rakentaa.


title: Energia-ase

text: HPM-aseilla voidaan tuhota suojaamattomia sähkölaitteita. Mikroaaltoaseeseen tarvittavia osia - energianlähteitä, mikroaaltogeneraattoreita ja antenneja - on saatavilla helposti, ja siviilitkin ovat rakentaneet yksinkertaisia mikroaaltoaseita.


title: Energia-ase

text: "Pulssienergia-aseilla" ammutaan infrapunalaserpulssi, joka synnyttää laajenevaa plasmaa osuessaan kohteeseen. Tästä syntyvät ääni-, šokki- ja sähkömagneettiset aallot tuottavan kohteelle kipua ja lamauttavat hänet. Asetta kehitetään ja sitä tullaan käyttämään ei-tappavana lamautusaseena.


title: Energia-ase

text: "Mid-Infrared Advanced Chemical Laser" eli kehittynyt kemiallinen infrapunalaser on USAn laivaston kehittämä deuterium-fluoridi-laser, jota testattiin ilmavoimien satelliitteja vastaan vuonna 1997.


title: Energia-ase

text: "Tactical High-Energy Laser" eli taktinen suurienergialaser on USAn ja Israelin yhteishanke. Se on deuterium-fluoridi-laser, ja on suunniteltu ampumaan alas lentokoneita ja ohjuksia. Katso myös National Missile Defense eli USAn kansallinen ohjuspuolustusjärjestelmä.


title: Energia-ase

text: "Airborne laser" eli ilmavoimien laser (toiselta nimeltään "Advanced Tactical Laser" eli kehittynyt taktinen laser) on Boeing 747-400F-lentokoneen nokkaan asennettava ohjuspuolustukseen tarkoitettu kemiallinen happi-jodi-laser.


title: Energia-ase

text: San Diegossa sijaitseva HSV Technologies kehittää laserasetta, jolla voidaan lamauttaa eläimiä ja myöhemmin mahdollisesti myös ihmisiä. Ase toimii lasersäteen synnyttämän sähkövarauksen perusteella. Se on ultraviolettilaser, ei sähkölaser (ks. yllä).


title: Energia-ase

text: HERF-aseet ("High Energy Radio Frequency weapons" eli suurienergiaiset radiotaajuusaseet) toimivat samalla periaatteella kuin mikroaallot.


title: Energia-ase

text: Tammikuussa 2007 Yhdysvaltain asevoimat testasi Active Denial Systemiä muistuttavaa asetta, jolla saatiin 450 metrin päässä olevat ihmiset tuntemaan lämpötilaksi noin 130 astetta. Vielä ei olla varmoja, pystyttäisiinkö aseella polttamaan tai tappamaan. Tällaisen aseen täysimittainen tuotanto ei ole arvioiden mukaan mahdollista ennen vuotta 2010.


title: Energia-ase

text: Tyhjiössä kulkeva sähkönpurkaus voisi päästä mahdollisesti rajattoman matkan alivalonnopeudella. Tämä johtuu siitä, että tyhjiössä ei ole lainkaan resistanssia. Tällaisilla järjestelmillä voitaisiin tuhota avaruusalusten ja satelliittien elektronisia laitteita. Tyhjiössä sähkönpurkaus ei voi kulkea laseria pitkin ja tarvitsee näin jonkin muun keinon pysyäkseen kasassa.


title: Energia-ase

text: Hiukkassäteissä voidaan käyttää joko varauksellisia tai varauksettomia hiukkasia, ja niitä voidaan käyttää sekä ilmakehässä että avaruudessa. Hiukkassädeaseet ovat mahdollisia rakentaa, mutta käytännöllisiä malleja ei ole rakennettu. Joidenkin hiukkassäteiden ominaisuudet tekevät ne itsetarkentuviksi ilmakehässä käytettynä.


title: Energia-ase

text: Hajoaminen ei ole vain lasereiden ongelma, vaan myös hiukkassäteiden. Kohteeseen muuten tarkentunut energia hajoaakin ilmakehään ja säde menettää tehoaan.


title: Energia-ase

text: Plasma-aseet ampuvat plasmaa, eli ainetta, jossa elektronit ovat irronneet atomien ytimiä kiertämästä. Esimerkkejä ovat:


title: Energia-ase

text: Moottorinpysäyttäjät ovat fiktiivisiä aseita. Englannissa kerrottiin 1930-luvulla tarinoita Saksassa käyvistä turisteista, joiden auton moottori yhtäkkiä sammui ja sotilas tuli heidän luokseen kertomaan, että heidän tuli odottaa. Sotilas palasi vähän ajan kuluttua ja kertoi, että moottori toimisi taas. Näiden tarinoiden mahdollinen lähde saattoi olla televisiolähettimen testaus Feldbergissä. Koska autojen moottorien värähtely haittasi lähetyksen voimakkuuden mittausta, sotilaat pysäyttivät läheisen liikenteen testauksen ajaksi.


title: Energia-ase

text: Olalta laukaistava moottorinpysäyttäjä oli keskeinen juonielementti BBC:n vakoiludraamasarjasta Bugs, episodista 303, jossa sitä kutsuttiin "moottorien tappajaksi".


title: Energia-ase

text: Katso myös Sähkömagneettinen pulssi.


title: Energia-ase

text: Nämä eivät ole aseita, mutta sisältyvät tähän artikkeliin täydellisyyden vuoksi. On olemassa haulikon imitaatio, joka ampuu heikkotehoisen lasersäteen, joka heijastuu kohteen heijastavista pinnoista takaisin aseeseen. Tämä kelpaa vain harjoitteluun ilman ammuksia. Aseen huonona puolena on se, että laser etenee valon nopeudella suoraviivaisesti, jolloin harjoittelija ei saa harjoitusta liikkuvaan kohteeseen ampumisesta ennakkoa ottamalla eikä tuulen huomioon ottamisesta.


title: Energia-ase

text: Ennen modernin teknologian kehitystä monet mytologiat kertoivat jumalista tai demoneista, jotka käyttivät salamoita luovia aseita, esimerkiksi Zeuksen ja Jupiterin salamat, Thorin vasara Mjolnir ja Indran keihäs.


title: Energia-ase

text: Myyttien mukaan "palavan peilin" tai "kuolemansäteen" käsitteen keksi Arkhimedes, joka kehitti Syrakusan puolustukseen peilijärjestelmän, jolla heijastettiin auringonvaloa hyökkääviin roomalaislaivoihin, jotka syttyivät tuleen. Historiankirjoittajat ovat panneet merkille, että ensimmäisissä kirjoituksissa taistelusta ei mainittu peileistä; vain Arkhimedeksen nerous ja tapa heittää tulta mainittiin. Eräs bysanttilainen kirjoittaja saattoi kuvitella aseen satoja vuosia myöhemmin. Jotkut yrityksen tehdä tällainen ase ovat onnistuneet jossain määrin (vaikkakaan ei MythBusters-ohjelma), esimerkiksi MIT:n opiskelijoiden tekemä koe osoitti laitteen olevan mahdollinen, joskaan ei käytännöllinen.


title: Energia-ase

text: Ensimmäisen maailmansodan teknologisen kehityksen jälkeen energia-aseista alkoi olla enemmän puhetta. Harry Grindell-Matthews yritti myydä sädeaseen Britannian hallitukselle, mutta epäonnistui sen toiminnan näyttämisessä. Ase kuljetettiin ehkä johonkin Ranskaan, mutta se ei ole ilmestynyt mistään. Niinpä erilaisia salaliittoteorioita on olemassa siitä, missä se on ja onko joku kehittänyt sitä.


title: Energia-ase

text: Vuonna 1935 Brittiläinen ilmailuhallitus kysyi Robert Watson-Wattilta onko "kuolemansäde" mahdollinen. Hän ja kollegansa Arnold Wilkins päättelivät sen olevan mahdoton rakentaa, mutta sen sijaan ehdottivat radioaaltojen käyttämistä lentokoneiden havaitsemisessa, jolloin tutka kehitettiin.


title: Energia-ase

text: Nikola Tesla sanoi kehittäneensä "televoima"-aseen. Tämä ase pystyi "lähettämään keskitettyjä hiukkassäteitä ilman halki tuhoten 10 000 pommikoneen laivueita ja miljoonien armeijoita 250 mailin päästä". Hän tarjosi asetta Yhdysvaltain puolustusministeriölle ja muutamille Euroopan maille tuloksetta. Erilaisia salaliittoteorioita kehiteltiin.


title: Energia-ase

text: Kirjassaan "Maailmojen sota" H. G. Wells käytti kuolemansäde-tyyppistä asetta ensi kerran scifissä. Marsilaiset käyttivät "kuumuussädettä", joka muistutti laseria.


title: Energia-ase

text: Toisen maailmansodan loppuvaiheissa natsi-Saksa luotti yhä enemmän salaisten aseiden tutkimukseen, "Wunderwaffeen". Muun energia-asetutkimuksen ohessa natsit kehittelivät ääneen perustuvia aseita.


title: Energia-ase

text: 1980-luvulla Ronald Reagan ehdotti puolustusjärjestelmää nimeltään Strategic Defense Initiative, joka lempinimettiin "tähtien sodaksi". Avaruudessa sijaitsevat, mahdollisesti röntgenaaltolaserit olisivat saattaneet pystyä tuhoamaan mannertenvälisiä ohjuksia lennossa. Poliittisen vastustuksen takia suunnitelmaa ei toteutettu.


title: Helend Peep

text: Helend Peep (etunimi alun perin "Ernst-Helmut"; 29. heinäkuuta 1910 – 20. lokakuuta 2007) oli virolainen näyttelijä ja laulaja. Hän tuli tunnetuksi varsinkin "Kerjuse laul" -kappaleen tulkinnasta musikaalissa "Ainult unistus".


title: Helend Peep

text: Peep aloitti uransa vironkielisessä Vanemuine-teatterissa Tartossa vuonna 1938. Hänellä oli niin ikään rooleja elokuvissa.


title: Helend Peep

text: Virolaiset tiedotusvälineet ilmoittivat Peepin kuolemasta lokakuussa 2007. Näyttelijä oli 97 vuoden ikäinen.


title: Aš'ariitit

text: Ašʿariitit ( "al-ašaʿirah") oli islamilaisen filosofian ja teologian (Kalam) koulukunta, jonka perusti Abū l-Ḥasan al-Ašʿarī 900-luvulla. Sen synty muutti islamilaisen ajattelun suuntaa ja erotti sen kehityksen kristillisen maailman kehityskuluista.


title: Luettelo televisiosarjan Heroes jaksoista

text: Tämä on luettelo televisiosarjan Heroes jaksoista


title: Kamila Rajdlová

text: Kamila Rajdlová (s. 22. huhtikuuta 1978) on tšekkiläinen uransa lopettanut maastohiihtäjä.


title: Kamila Rajdlová

text: Sapporon MM-kilpailuissa 2007 hän sijoittui 30 kilometrillä sijalle 11 ja viestissä viidenneksi Tšekin joukkueessa. Hän on osallistunut Salt Lake Cityn ja Torinon olympialaisiin. Paras henkilökohtainen saavutus talviolympialaisista on 26. sija 10 kilometrin perinteisen tyylin kilpailusta Salt Lake Cityssä 2002.


title: Kamila Rajdlová

text: Maailmancupissa hänen paras sijoituksensa on kymmenes sija Otepäässä tammikuussa 2007.


title: Damaskin (Kononov)

text: Damaskin (maallikkonimeltään Damian Kononov, "Дамиан Кононов", 22. lokakuuta 1795 – 23. tammikuuta 1881) oli Valamon luostarin igumeeni vuosina 1839–1881.


title: Damaskin (Kononov)

text: Hän syntyi pienessä venäläisessä kylässä talonpoikaiseen perheeseen; kutsumus vei hänet nopeasti Valamoon. Hän ahkeroi kuten kaikki muutkin ja kohosi aikanaan pappismunkiksi. Kun Valamossa henki oli laskenut liikaa vieraasta luostarista nimitetyn igumeeni Venjaminin vuoksi, isä Damaskin kutsuttiin vuonna 1839 luostarin johtajaksi. Nopeasti hän saikin hengen nousuun ja luostarin viimeinen ja suurin kukoistuskausi alkoi; nyt rakennettiin mm. suuri pääkirkko, jota varten valettiin Pietarissa erityinen tuhat puutaa eli yli 16 tonnia painava Pyhän Andreaksen kello.


title: Damaskin (Kononov)

text: Isä Damaskinin johdolla luostarin väkiluku kasvoi ja uusia pyhättöjä jos muitakin tiloja valmistui. Mm. päärakennuksen sairaalasiiven yhteyteen rakennettiin suuri kirjasto, joka jo rakennusvaiheessa suojattiin erityisillä tulenkestävistä tiilistä tehdyillä paloseinillä, mikä sittemmin talvisodan aikana pelasti kirjaston pommitustulipalolta, joka tuhosi koko muun sairaalasiiven.


title: Damaskin (Kononov)

text: Isä Damaskin sairasti viimeiset vuotensa, ja lopulta koitti pelätty hetki: Pyhän Andreaksen kello löi kolme yksittäislyöntiä merkkinä igumeenin kuoleman hetkestä ja käynnissä ollut liturgiapalvelus keskeytyi hetkeksi; välittömästi alkoivat palvelusta toimittaneet pappismunkit muistella äsken poisnukkunutta Jumalan palvelija Damaskinia.


title: Damaskin (Kononov)

text: Isä Damaskin on vahvasti ehdolla kanonisoitavaksi. Hänen hautansa on Laatokan Valamossa igumeenien hautausmaalla, jota joissakin hakuteoksissa kutsutaan uudeksi hautausmaaksi. Hautausmaa on pääluostarista itään.


title: Sabrina (animaatiosarja)

text: Sabrina () on yhdysvaltalainen DiC Entertainment -yhtiön tuottama Young Artist -palkittu animaatiosarja, joka perustuu samannimiseen sarjakuvaan ja televisiosarjaan Sabrina, teininoita. Sarjaa tehtiin yhteensä 65 jaksoa, jotka esitettiin alun perin Yhdysvalloissa vuosina 1999–2000. Suomessa sarjaa esitti Nelonen suomeksi tekstitettynä.


title: Sabrina (animaatiosarja)

text: Sarja keskittyy 13-vuotiaaseen Sabrinaan, joka kokee ikäiselleen tyypillisiä arkipäivän ongelmia. Hänen kokemattomuutensa noituudessa aiheuttaa myös lisäongelmia, kun hän käyttää niitä ystävänsä Chloen kanssa useissa tilanteissa. Myös Sabrinan tädit Hilda ja Zelda joutuvat läksyttämään tyttöä tekemistään virheistä, jotka yleensä ilmenevät jakson lopussa opetuksena siitä, ettei taikuuttaa tarvita päivittäisiin tekemisiin.


title: The Number of the Beast (kappale)

text: ”The Number of the Beast” on brittiläisen heavy metal -yhtye Iron Maidenin kappale. Sen on kirjoittanut yhtyeen basisti Steve Harris, ja se on viides raita Iron Maidenin vuoden 1982 studioalbumilla "The Number of the Beast". ”The Number of the Beast” on yhtyeen uran tunnetuimpia kappaleita, ja se on ollut julkaisustaan lähtien vakionumerona lähes kaikissa yhtyeen konserteissa. Kappale julkaistiin myös "The Number of the Beast" -albumin toisena singlenä 26. huhtikuuta 1982 b-puolenaan vuonna 1981 konsertissa äänitetty versio kappaleesta ”Remember Tomorrow”.


title: The Number of the Beast (kappale)

text: Julkaisunsa yhteydessä kappale sai osakseen runsaasti huomiota uskonnollisissa ryhmissä erityisesti Yhdysvalloissa, jossa vanhemmat muun muassa polttivat lastensa levyjä pitäen kappaletta saatananpalvontana.


title: The Number of the Beast (kappale)

text: Kappale on Activisionin kehittämässä pelissä "". Lisäksi se kuuluu myös Activisionin kehittämään Tony Hawk-pelisarjan neljännen osan soundtrackilla.


title: The Number of the Beast (kappale)

text: Albumin nimikappale "The Number of the Beast" () aiheutti Yhdysvalloissa paljon keskustelua ja kohua Raamatusta otetun nimensä ja sanoitustensa vuoksi. Useat fundamentalistiset, kristilliset järjestöt väittivät kappaleen houkuttelevan nuorisoa saatananpalvontaan ja vaativat amerikkalaisvanhempia hävittämään lastensa heavy metal -albumit. Iron Maidenin jäsenet joutuivat rauhoittamaan kohua kertomalla, että kappale pohjautui basisti Steve Harrisin näkemään painajaiseen ja että sillä ei nimestään huolimatta ole mitään tekemistä saatananpalvonnan tai satanismin kanssa.


title: The Number of the Beast (kappale)

text: Kappale alkaa Ilmestyskirjan 12. luvun 12. jaetta ja 13. luvun 18. jaetta mukailevalla siteerauksella:


title: The Number of the Beast (kappale)

text: Suomenkielisen Uuden testamentin vastaavat jakeet ovat:


title: Glen Brand

text: Glen Brand () oli yhdysvaltalainen vapaapainija ja olympiavoittaja.


title: Glen Brand

text: Brand voitti olympiakultaa vapaapainin keskisarjassa (alle 79-kiloiset) Lontoon 1948 olympialaisissa.


title: Henry Wittenberg

text: Henry Wittenberg (18. syyskuuta 1918 Jersey City, New Jersey – 9. maaliskuuta 2010 Somers, New York) oli yhdysvaltalainen vapaapainija ja olympiavoittaja.


title: Henry Wittenberg

text: Wittenberg voitti olympiakultaa vapaapainin raskaassa keskisarjassa (alle 87-kiloiset) Lontoon 1948 olympialaisissa. Finaalikierroksella hän voitti molemmat kilpailijansa – Sveitsin Fritz Stöcklin ja Ruotsin Bengt Fahlkvistin – tuomariäänin 2–1.


title: Henry Wittenberg

text: Helsingin 1952 olympialaisissa Wittenberg sai raskaassa keskisarjassa hopeaa hävittyään Ruotsin Viking Palmille.


title: Maia (mytologia)

text: Maia () oli kreikkalaisessa mytologiassa vanhin plejadeista, Atlaan ja Pleionen tyttäristä. Hän asui sisariensa kanssa Kyllenen vuorella Arkadiassa, ja heitä kutsutaankin joskus vuorinymfeiksi, oreadeiksi. Maian kerrottiin olleen vanhin, kaunein ja ujoin sisaruksista.


title: Maia (mytologia)

text: Zeus saattoi Maian raskaaksi, ja tämä synnytti hänelle salaa luolassaan pojan, Hermeen. Maian kapaloitua tämän ja nukahdettua Hermes ryömi tiehensä Thessaliaan, jossa hän yön laskeuduttua ensimmäiseksi varasti Apollonin karjaa ja sen jälkeen keksi lyyran. Näkijänlahjojensa avulla Apollon löysi lopulta varkaan, mutta Maia ei voinut uskoa syytöstä, että hänen poikansa olisi varas. Apollon kutsui Zeuksen paikalle, joka kehotti palauttamaan karjan, mutta lopulta Apollon ihastui lyyraan niin, että vaihtoi varastetun karjansa siihen.


title: Maia (mytologia)

text: Myöhemmin Maia huolehti myös Arkaan kasvattamisesta suojellakseen lasta Heralta. Zeus oli aiemmin muuttanut lapsen äidin Kalliston karhuksi, mutta Hera oli pyytänyt Artemista kaatamaan karhun. Kalliston kuoltua Zeus vei lapsen Maian hoidettavaksi.


title: Maia (mytologia)

text: Sen jälkeen kun Atlas oli joutunut kannattelemaan taivasta hartioillaan, Orion alkoi jahdata tämän tyttäriä, myös Maiaa. Zeus muutti heidät ensin kyyhkysiksi ja sittemmin tähdiksi tyynnytelläkseen heidän isäänsä. Orionin tähdistön sanotaan edelleen jahtaavan heitä läpi öisen taivaan.


title: RWE

text: RWE AG (vuoteen 1990 asti "Rheinisch-Westfälisches Elektrizitätswerk AG") on Saksan toiseksi suurin energiayritys. Sen kotipaikka on Essen ja sen toimitusjohtaja on 1. lokakuuta 2007 alkaen toiminut Jürgen Großmann.


title: RWE

text: Vuonna 2000 fuusioitui kilpailijansa Vereinigte Elektrizitätswerke Westfalen (VEW) kanssa. Vuonna 2004 yritystä kritisoitiin vahvasti lobbaamisestaan, niin kutsuttu RWE-Affäre. Joulukuussa 2005 yrityksen sähköverkko kaatui joillain seuduilla useamman päivän ajaksi. Saksassa on sähköverkkomonopoli kuvan mukaisesti.


title: RWE

text:
Vesivoimaloihin sisältyy vesivoimalat an der Mosel, Saar, Ruhr, Nahe ja in der Eifel, Voimala Heimbach ja pumppausasemat
Koepchenwerk (Herdecke), Schluchsee ja Vianden in Vianden, Luxemburg.


title: RWE

text: MHKW Essen-Karnap


title: RWE

text: kaasuvoimaloita ovat Gersteinwerk, Werne (Stockum), Emsland (KEM), Lingen (Ems) ja Dortmund


title: RWE

text: Hiilivoimalat ovat: Frimmersdorf, Goldenberg, Neurath, Niederaußem, Weisweiler, Ibbenbüren, Gersteinwerk, Werne (Stockum), Westfalen (Hamm-Uentrop), Ensdorf, ja Duisburg-Huckingen.


title: RWE

text:
RWEn ydinvoimaloita ovat: Ydinvoimala Biblis, Ydinvoimala Emsland (KLE), Ydinvoimala Gundremmingen,
Ydinvoimala Lingen (Rückbau) ja Ydinvoimala Mülheim-Kärlich (Rückbau).


title: Anthony Galla-Rini

text: Anthony "Tony" Galla-Rini (18. tammikuuta 1904 Manchester, Connecticut – 30. heinäkuuta 2006 Corona, Kalifornia) oli yhdysvaltalainen harmonikkataiteilija, säveltäjä ja sovittaja, jolla oli näkyvä rooli harmonikan kehittymisessä instrumenttina 1900-luvulla.


title: Anthony Galla-Rini

text: Galla-Rini syntyi kolmantena lapsena John ja Angela Galla-Rinin seitsenlapsiseen italialaisperäiseen siirtolaisperheeseen. Hän alkoi soittaa kornettia perheen omassa orkesterissa jo viisivuotiaana. Kaksi vuotta myöhemmin perhe aloitti työskentelyn vaudeville-kiertueilla. Niihin aikoihin Anthony alkoi myös soittaa kolmirivistä näppäinharmonikkaa.


title: Anthony Galla-Rini

text: Galla-Rinillä ei ollut formaalia koulutustaustaa sen kummemmin tavallisesta koulusta kuin musiikillisestikaan, vaan hän oli itseoppinut muusikko. Hän osti aikansa kuuluisien säveltäjien ja kapellimestarien levyjä ja kehitti musikaalista ilmaisuaan niitä kuuntelemalla.


title: Anthony Galla-Rini

text: Hän vietti kaksikymmentä vuotta vaudeville-kiertueilla, oppien soittamaan kahtatoista instrumenttia, puhallinsoittimia ja harmonikkaa. Hän oli kiertueilla ajan kuuluisimpien tähtien, kuten Mae Westin, Marxin veljesten, Jack Bennyn, Jimmy Duranten ja Eddie Cantorin, kanssa. 12-vuotiaana hän alkoi keskittyä pääasiassa harmonikansoittoon.


title: Anthony Galla-Rini

text: Vuonna 1924 Galla-Rini lopetti yhteistyön isänsä kanssa palkkaerimielisyyksien vuoksi ja perusti sisarustensa kanssa oman show’n, jonka kanssa he kiersivät vuoteen 1932. Parhaimmillaan he ansaitsivat 600 dollaria viikossa. Vaudevillen kulta-ajat loppuivat äänielokuvan suosion lisääntyessä.


title: Anthony Galla-Rini

text: Vaudeville-kiertueiden suosion ehtyessä hän perusti oman harmonikkaopiston San Franciscoon. Hän julkaisi omia harmonikansoiton oppikirjoja ja alkoi säveltää. Hän alkoi myös työskennellä harmonikan statuksen kohottamiseksi konserttisoittimena.


title: Anthony Galla-Rini

text: 1930-luvun puolivälin jälkeen Galla-Rini palkattiin valtakunnallisen musiikkileirin opettajaksi Interlocheniin Michiganiin, josta perhe vähitelleen muutti New Yorkiin, jossa tärkeimmät musiikkikustantamot sijaitsivat. Kaiken kaikkiaan yli 30 eri kustantamoa julkaisi hänen säveltämäänsä musiikkia. Keväällä 1941 hän julkaisi ensimmäisen pääteoksistaan, "Accordion Concerto #1" G-molli, joka sai kantaesityksensä yhdessä Oklahoman sinfoniaorkesterin kanssa 15. marraskuuta samana vuonna. Hänen muita pääteoksiaan ovat "Accordion Concerto No. 2" E-molli melodiabassoharmonikalle (1976) ja "Sonata" D-mollissa (1983).


title: Anthony Galla-Rini

text: Hän palasi Kaliforniaan vuonna 1942 ja jatkoi opetustyötä. Hän toimi jatkuvasti myös esiintyvänä muusikkona, muun muassa kuuluisassa Trocadero-yökerhossa Hollywoodin Sunset Stripillä, josta hänet keksittiin muusikoksi elokuvien sound track -ääniraidoille. Galla-Riniä kuullaan muun muassa elokuvissa Sheriffi ("High Noon"), "Laura", "Carnival at Costa Rica", "Rhapsody in Blue", "Shine of the Harvest Moon", "The Gunfighter", "A Tree Grows in Brooklyn" ja "Sting 11".


title: Anthony Galla-Rini

text: Lukuisten kotimaansa konserttikiertueiden lisäksi hän teki vuonna 1950 Euroopankiertueen, esiintyen Englannissa, Skotlannissa, Norjassa ja Ruotsissa. Hän esiintyi myös vierailevana taiteilijana Carnegie Hallissa vuosina 1958 ja 1959.


title: Anthony Galla-Rini

text: Vuodesta 1990 alkaen, 86-vuotiaana, Galla-Rini piti yhä joka vuosi harmonikkaleirejä, joissa hän opetti ja ohjasi erilaisia kokoonpanoja. Hän on esiintynyt 15 sinfoniaorkesterin solistina, tehnyt lukuisia levytyksiä eri levy-yhtiöille, sekä sovittanut satoja orkesterimusiikkiteoksia harmonikkakokoonpanoille, -solisteille, ja -opiskelijoille. Viimeisen täyspitkän live-levytyksensä, "Galla-Rini Collector's Edition", hän teki vuonna 1992.


title: Anthony Galla-Rini

text: Galla-Rinin ansioina pidetään muun muassa harmonikan standardibassojärjestelmän eli ns. "stradella"-järjestelmän, standardointia, harmonikan bassopuolen nuotinnuksen kehittämistä, harmonikan rekisterien merkintäjärjestelmää nuoteissa, sekä harmonikan rekistereiden käytännönläheisempää sijoittelua.Galla-Rini oli naimisissa kahdesti. Avioliitosta Dina Petromillin kanssa (1933) hänellä on poika Ronald Pascal. Dinan kuoltua 1968 hän avioitui Dolly Cortellan kanssa (1971). Heidän avioliittonsa päättyi Dollyn poismenoon 101-vuotiaana. Galla-Rini kuoli sydänkohtaukseen 102-vuotiaana.


title: Rebirth

text: Rebirth on yhdysvaltalaisen laulaja-näyttelijä Jennifer Lopezin neljäs studioalbumi. Se julkaistiin Euroopassa 21. maaliskuuta 2005. Sen ensimmäinen single oli "Get Right" ja toinen "Hold You Down".


title: Heisuke Hironaka

text: Heisuke Hironaka (; s. 9. huhtikuuta 1931) on japanilainen matemaatikko. Hän valmistui Kioton yliopistosta ja Harvardista. Hänen alaansa on algebrallinen geometria.


title: Heisuke Hironaka

text: Hironaka työskenteli professorina Harvardissa 1968-1992. Hän on Ranskan tiedeakatemian jäsen ja voitti vuonna 1970 Fieldsin mitalin.


title: Ihme ja kumma

text: Ihme ja kumma on lastenlaulu, jonka Marjatta Pokela sävelsi ja yhdessä Pirkko Koskimiehen kanssa sanoitti. Kappale julkaistiin ensimmäisen kerran "Pupu Tupunan lauluja" -albumilla Katri Helenan esittämänä vuonna 1983. Sittemmin laulu on esiintynyt usealla lastenlaulualbumilla eri laulajien esittämänä. Ihme ja kumma lukeutuu suosituimpien suomalaisten lastenlaulujen joukkoon.


title: Ihme ja kumma

text: Laulussa ihmetellään lapsen silmin maailman ihmeellisyyttä. Ihmetyksen kohteena ovat muun muassa lumpeiden kelluminen veden pinnalla ja muurahaisten ainainen ahertaminen.


title: Ihme ja kumma

text: Kappale julkaistiin ensimmäisen kerran "Pupu Tupunan lauluja" -albumilla Katri Helenan esittämänä ja Seppo Hovin sovittamana vuonna 1983. Albumilla on lisäksi muita Pokelan ja Koskimiehen lastenlauluja. Seppo Hovi sovitti kaikki albumin kappaleet.


title: Ihme ja kumma

text: Finntrio julkaisi laulun vuonna 1986 albumillaan "". Albumilla ei ole samanlaista teemaa kuin "Pupu Tupunan lauluja" -albumilla, vaan sen kappaleet ovat monipuolisempia. Albumin kappaleet on sovittanut Kari Hillo. ”Ihme ja kumma” julkaistiin Finntrion lisäksi Tenavatahdit 1 -albumilla, jonka laulut ovat eri artistien esittämiä.


title: Ihme ja kumma

text: Eeva-Leena Sariola nauhoitti laulun yhdessä Tapiola-kuoron kanssa vuonna 1986. Heidän esittäminään se on julkaistu useammalla albumilla. Näitä ovat "Ihme ja kumma", "Ihme ja kumma – 30 lasten suosikkia", "Lapset siinä hyörii", "Maailma on lapsen" ja "Suuret suomalaiset / lastenlaulut". Laulun sovitti Olli Heikkilä.


title: Ihme ja kumma

text: Vuonna 1987 Kirsti ja Pepe Willberg äänittivät laulun. Heidän esittäminään se julkaistiin usealla albumilla: "Kissamaisen kivoja lauluja", "Laserhitit lapsille", "Lasten tv-suosikit", "Peukaloinen ja muut suositut" ja "Pikku poni".


title: Ihme ja kumma

text: Henry Haapalaisen ja Tiina Hannelen esittämänä ”Ihme ja kumma” nauhoitettiin vuonna 1988. Se julkaistiin "Halinallen tuutulaulut", jonka laulut koostuvat eri artistien esittämistä lastenlauluista.


title: Ihme ja kumma

text: Liisa Hyttinen, Reetta Marjamäki, Sini Paananen, Antti Rasi ja Sanni Rasi lauloivat laulun nauhalle vuonna 1988. Heidän esittäminään se julkaistiin lastenlaulualbumeilla "40 kaikkien aikojen lastenlaulua", "Aja hiljaa isi – lastenlaulujen aarteita osa 3" ja "Lasten suosikit".


title: Ihme ja kumma

text: 1980-luvun lopulla laulun levyttivät vielä muun muassa Marina ja Marino, Eero ja Jussi Raittinen, Jari Helmisaari ja Kari & Kakrut. Laulu esiintyi muun muassa albumeilla "Ihme ja kumma – lasten lauluja", "Villahousurock" ja "Elämän laulut".


title: Ihme ja kumma

text: Viimeisimpänä laulun on levyttänyt Anna Hanski, jonka esittämänä ”Ihme ja kumma” julkaistiin Elämä Lapselle -albumilla vuonna 1993.


title: This Is Me... Then

text: This Is Me... Then on Jennifer Lopezin kolmas studioalbumi. Se julkaistiin Euroopassa 25. marraskuuta 2002. Sen ensimmäinen single oli "Jenny From Block" joka oli ehkä albumin menestynen single. Toinen single oli "All I Have". Kolmas "I'm Glad" ja neljäs ja viimeinen Baby I Love U!".


title: Arnold Harberger

text: Arnold C. Harberger (s. 27. heinäkuuta 1924) on yhdysvaltalainen taloustieteilijä, jonka mukaan hyvinvointitaloustieteessä laajalti hyödynnetty Harbergerin kolmio on nimetty.


title: Arnold Harberger

text: Harberger syntyi Newarkissa, New Jerseyssä, ja valmistui Johns Hopkinsin yliopistosta ja Chicagon yliopistosta. Hän on itse myöhemmin opettanut näiden kahden koulun lisäksi Kalifornian yliopistossa Los Angelesissa ja ollut vierailevana professorina muun muassa Pariisissa ja Harvardissa.


title: Arnold Harberger

text: Harberger on ollut vuodesta 1989 Yhdysvaltain kansallisen tiedeakatemian jäsenenä. Hän meni 15. maaliskuuta 1958 naimisiin Anita Valjalon kanssa; pari sai yhdessä kaksi lasta.


title: Egil Hovland

text: Egil Hovland (18. lokakuuta 1924 – 5. helmikuuta 2013) oli norjalainen säveltäjä.


title: Egil Hovland

text: Hovland syntyi Rådessa. Hän sai koulutusta useilta maineikkailta musiikkivaikuttajilta: opettajia olivat Arild Sandvold, Bjarne Brustad, Vagn Holmboe, Aaron Copland ja Luigi Dallapiccola. Hän työskenteli urkurina ja kuoronjohtajana Fredrikstadissa vuodesta 1949. Norjan tuotteliaimpiin nykysäveltäjiin kuuluva Hovland valittiin vuonna 1983 Pyhän Olavin ritarikunnan jäseneksi. Hovlandin sävellysten joukkoon kuuluu muun muassa kaksi sinfoniaa ja useita muita orkesteriteoksia sekä kuoro- ja urkumusiikkia.


title: Egil Hovland

text: Suomen evankelis-luterilaisen kirkon virsikirjan varsinaisessa osassa on kolme Hovlandin sävellystä: usein kiitosvirtenä käytetty 135 ("Jumala loi auringon, kuun"), kirkkovuoden lopun virsiin kuuluva 160 ("Kun luova tahto kaikkeuden Herran") ja kastevirsi 217 ("Täynnä kiitosta ja hämmästystä"). Lisäksi Hovlandin sävellyksiä on käytetty neljässä virsikirjan liiteosan virsistä.


title: Simeon ten Holt

text: Simeon ten Holt (24. tammikuuta 1923 – 25. marraskuuta 2012) oli alankomaalainen säveltäjä.


title: Simeon ten Holt

text: Ten Holt syntyi Bergenissä ja opiskeli alun alkaen Jakob van Domselaerin johdolla. Vuonna 1949 hän lähti Pariisiin, jossa häntä opettivat Arthur Honegger ja Darius Milhaud.


title: Simeon ten Holt

text: Ten Holt palasi kotimaahansa vuonna 1954 ja nousi sitä seuraavina vuosikymmeninä yhdeksi maansa johtavista nykysäveltäjistä. Hänet tunnetaan varsinkin pianomusiikista, joka edustaa tyylillisesti ennen kaikkea minimalismia.


Suomen molekyylilääketieteen instituutti (FIMM) on kansainvälinen tutkimuslaitos, jonka toiminta keskittyy sairauksien molekyylitason mekanismien selvittämiseen genetiikan ja lääketieteellisen systeemibiologian menetelmin. Tutkimustyössä yhdistyvät korkeatasoinen tutkimus ja teknologia sekä ainutlaatuiset potilas- ja biopankkiaineistot. Tavoitteena on tutkimustiedon siirtäminen terveydenhuollon käyttöön mm. henkilökohtaista lääketiedettä edistämällä.


title: Suomen molekyylilääketieteen instituutti

text: FIMM perustettiin vuonna 2007 Helsingin yliopiston, HUSin, Terveyden ja hyvinvoinnin laitoksen ja VTT:n yhteisenä tutkimuslaitoksena. Vuoden 2017 alusta FIMM liittyi itsenäisenä operatiivisena yksikkönä Helsingin yliopiston uuteen Helsinki Institute of life Science (HiLIFE) -yksikköön. FIMM sijaitsee Biomedicum Helsingissä.


text: FIMMin nykyinen johtaja on akatemiaprofessori Jaakko Kaprio. Hän aloitti tehtävässään lokakuussa 2015. Tätä ennen instituutin johtajina olivat professori Eero Saksela (2007) ja vuosina 2007–2015 professori Olli Kallioniemi. Professori Kallioniemi siirtyi vuonna 2015 Karoliinisen instituutin molekyylilääketieteen professoriksi ja ruotsalaisen SciLifeLab-tutkimusyhteisön johtajaksi.


title: Bézout’n lause

text: Bézout’n lause on algebrallisen geometrian lause, joka koskee kahden algebrallisen käyrän yhteisten pisteiden määrää. Lauseen mukaan kaksi projektiivista algebrallista tasokäyrää, joiden asteet ovat "m" ja "n", leikkaavat "mn" pisteessä kertaluku huomioon ottaen. Tässä täytyy olettaa, että käyrät sijaitsevat algebrallisesti suljetussa kunnassa ja että "X":llä ja "Y":llä ei ole yhteistä komponenttia. Erityisesti äärettömässä kunnassa leikkauspisteiden maksimaalinen äärellinen leikkauspisteiden lukumäärä on "mn".


title: Ritta Jacobsson

text: Ritta Jacobsson (oik. Riitta Helena Nurmi, s. 1950) on suomalainen, vuodesta 1969 Ruotsissa asunut nuortenkirjailija. Hän syntyi Tampereella ja aloitti uransa 1990-luvulla.


title: Ritta Jacobsson

text: Jacobssonin nuortenromaanit, varsinkin "Nina"-sarja, ovat saavuttaneet menestystä niin Suomessa kuin Ruotsissakin. Hän on julkaissut lisäksi rikoskirjallisuutta ja voittanut vuonna 2006 ja vuonna 2013 ruotsalaisen Vainukoira-palkinnon.


title: Ritta Jacobsson

text: Hänen teostensa alkuperäiskieli on ruotsi, ja hän pitää omia suomen kielen taitojaan siinä määrin ruostuneina, että kielen vaihtaminen suomeen tuskin enää luonnistuisi.


title: Ritta Jacobsson

text: "Nina"-kirjojensa lisäksi Jacobsson on kirjoittanut "Jonzon, Jonsson" -nimistä sarjaa nuorelle lukijakunnalle.


title: Kiyoshi Itō

text: Kiyoshi Itō (; 7. syyskuuta 1915 – 10. marraskuuta 2008) oli japanilainen matemaatikko, jonka mukaan Itōn lemma on nimetty.


title: Kiyoshi Itō

text: Itō valmistui Tokion yliopistosta ja toimi Kioton yliopiston professorina aina vetäytymiseensä vuonna 1979 asti. Hän työskenteli lisäksi Århusin ja Cornellin yliopistoilla. Hän oli Ranskan tiedeakatemian ja vuodesta 1998 Yhdysvaltain kansallisen tiedeakatemian jäsen.


title: Kiyoshi Itō

text: Itō sai vuonna 1987 Wolfin palkinnon matematiikasta yhdessä Peter Laxin kanssa. Hänet palkittiin kaikkien aikojen ensimmäisellä Carl Fredrich Gaussin palkinnolla vuonna 2006.


title: Token (Formula 1 -talli)

text: Token on entinen brittiläinen Formula 1 -talli, joka osallistui neljään osakilpailuun kaudella . Talli ei saavuttanut suurta menestystä – paras sijoitus oli 11. sija Saksan GP:sta 1974.


title: Token (Formula 1 -talli)

text: Ron Dennisin Rondel Racing omisti aluksi tallin, mutta taloudellisten ongelmien vuoksi Tony Vlassopoulo ja Ken Grab nimesivät sen Tokeniksi etunimiensä mukaan (Tony Vlassopoulo, Ken Grab).


title: Token (Formula 1 -talli)

text: Myöhemmin tallin autolla kilpailtiin MM-sarjan ulkopuolisissa kilpailuissa Safir-nimellä.


title: Carlos Saavedra Lamas

text: Carlos Saavedra Lamas (1. marraskuuta 1878 Buenos Aires – 5. toukokuuta 1959 Buenos Aires), oli argentiinalainen poliitikko ja professori, joka sai ensimmäisenä latinalaisamerikkalaisena Nobelin rauhanpalkinnon, joka oli myös ensimmäinen alueelle myönnetyistä kaikista Nobel-palkinnoista.


title: Carlos Saavedra Lamas

text: Saavedra syntyi argentiinalaiseen aristokraattiperheeseen, opiskeli juridiikkaa ja väitteli Buenos Airesin yliopistosta. Valmistuttuaan hän toimi sosiologian ja juridiikan opettajana "Universidad Nacional de La Platassa" ja kohosi myöhemmin professoriksi Buenos Airesin yliopistoon.


title: Carlos Saavedra Lamas

text: Hänen keskeisin akateeminen julkaisutuotantonsa kohdistui työlainsäädäntöön ja eritoten kansainväliseen työtekijöiden kohtelua koskevaan normistoon. Eräät hänen merkittävimmistä töistään täällä alueella ovat "Centro de legislación social y del trabajo" (1927), "Traités internationaux de type social" (1924) ja "Código nacional del trabajo" (1933). Hän osallistui heti alussa Kansainvälisen työjärjestön ILO:n toimintaan. Kansainvälisen vaikutuksen lisäksi hänen työnsä ovatkin olleet monessa kohdassa Argentiinan kansallisen työlainsäädännön perusteina.


title: Carlos Saavedra Lamas

text: Saavedran poliittinen ura alkoi tärkeissä yhteiskunnallisissa tehtävissä, ja kahteen otteeseen hän toimi Argentiinan parlamentin jäsenenä. Jäsenyyden aikana hän osoitti erityistä kiinnostusta kansainvälisiin kysymyksiin. Vuonna 1915 hänestä tuli Argentiinan oikeus- ja opetusministeri.


title: Carlos Saavedra Lamas

text: Nobelin rauhanpalkintoon hänen tiensä johti hänen toimiessaan Argentiinan ulkoministerinä vuosina 1932–1938 presidentti, kenraali Agustín Pedro Juston virkakaudella. Hän kunnostautui toimiessaan välittäjänä Paraguayn ja Bolivian välisessä sodassa. Lisäksi hän toimi useissa yhteyksissä monenvälisten sopimusten aikaansaamiseksi sekä Euroopan että Amerikan valtioiden välille. Hänen merkittävin saavutuksena lienee Etelä-Amerikan maat kattava hyökkäämättömyyssopimus, jossa maat sitoutuivat perustamaan yhteistyöelimen, jos sopimuksen kahden osapuolen kesken syntyisi aseellinen konflikti. Tämän lisäksi sopimuksen maat sitoutuivat sekä taloudellisiin että diplomaattisiin pakotteisiin molempia sotijaosapuolia vastaan, elleivät ne lopeta aggressiota. Sopimus otettiin Kansainliiton piirissä tyytyväisenä vastaan.


title: Carlos Saavedra Lamas

text: Saavedra valittiin 1936 Kansainliiton yleiskokouksen puheenjohtajaksi. Vuodet 1941–1944 hän toimi Buenos Airesin yliopiston kanslerina ja saman yliopiston professorina aina vuoteen 1946 saakka.


title: S/S Rauha

text: S/S Rauha on höyrylaiva, joka on rakennettu vuonna 1878 Viipurin konepajalla Viipurissa kauppahuone Gustav Cederberg & Co:n käyttöön. Yritysoston kautta Gustav Cederberg & Co:sta tuli osa Kaukas osakeyhtiötä ja tässä yhteydessä myös S/S Rauha siirtyi Kaukaksen omistukseen. Kaukas osakeyhtion omistuksessa alus teki pitkän päivätyön hinaten kuusipaperinippuja vuoteen 1970 asti. Ammattiliikenteen päätyttyä alus siirtyi yksityisomistukseen ja se seilaa edelleen Saimaalla huvialuksena. Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä.


title: Iasion

text: Iasion () oli kreikkalaisessa mytologiassa Zeuksen ja Elektran, plejadin, poika sekä Dardanoksen veli.


title: Iasion

text: Sisarensa Harmonian häissä Demeter rakastui tähän, ja he makasivat kolmasti kynnetyssä pellossa; suhteesta syntyi Plutos, vaurauden jumala. Tästä suuttuneena Zeus tappoi hänet salamallaan.


title: Iasion

text: Hyginus tosin mainitsee, että Iasionin tappoivat hänen oman valjakkonsa hevoset. Ovidiuksen mukaan Iasion eli vielä vanhoilla päivillään harmaantuneena ja vuosien lyömänä, ja Demeter suri tämän vanhuutta.


title: Alena Poptšanka

text: Alena Poptšanka (s. 28. heinäkuuta 1979, Homel, Valko-Venäjä) on ranskalainen uimari.


title: Alena Poptšanka

text: Poptšanka voitti kultaa 200 m vapaauinnissa vuoden 2003 maailmanmestaruuskilpailuissa Barcelonassa ja Euroopan-mestaruuden lyhyellä radalla vuonna 2006 Helsingissä.


title: Alena Poptšanka

text: Marraskuusta 2005 lähtien hän on edustanut Ranskaa, aviomiehensä kotimaata, mutta hän asuu ja harjoittelee Edinburghissa Skotlannissa.


title: Mary Kay Bergman

text: Mary Kay Bergman (5. kesäkuuta 1961 – 11. marraskuuta 1999) oli yhdysvaltalainen ääninäyttelijä, joka esiintyi monissa televisiosarjoissa, elokuvissa, mainoksissa ja tietokonepeleissä. Hänet muistetaan erityisesti monista rooleista animaatiosarjassa "South Park".


title: Mary Kay Bergman

text: Bergman syntyi Los Angelesissa, Kaliforniassa. Hänen vanhempansa olivat juutalaisia, mutta Bergman ei harjoittanut juutalaisuutta vaan kääntyi katolilaisuuden puoleen. Hän kutsui itseään myöhemmin "katolilaiseksi juutalaiseksi". Hän oli naimisissa ääninäyttelijä Dino Andraden kanssa vuodesta 1990 kuolemaansa saakka vuoteen 1999.


title: Mary Kay Bergman

text: Bergman aloitti vuonna 1986 ääninäyttelijänä radiossa, josta hän siirtyi animaatioihin vuonna 1990. Bergman teki naishahmojen äänirooleja animaatiosarjassa "South Park" ja siitä tehdyssä elokuvassa "" (1999). Hän esitti muun muassa Eric Cartmanin äitiä Liane Cartmania, Kyle Broflovskin äitiä Sheila Broflovskia, Stan Marshin äitiä Sharon Marshia, Kenny McCormickin äitiä sekä Wendy Testaburgeria. Sheila Broflovskin elokuvaroolista Bergman oli Annie-palkinto-ehdokas vuonna 1999.


title: Mary Kay Bergman

text: Alun perin Bergman käytti Shannen Cassidy -salanimeä, koska työskenteli Disneyssä. "South Park" -jaksot "Mr. Hankey's Christmas Classics" ja "Starvin' Marvin in Space" omistettiin hänen muistolleen. Bergman teki ääniä lisäksi yli 400 televisiomainokseen, kuten Mrs. Butterworthin äänenä Mrs. Butterworth's -siirappimainoksissa.


title: Mary Kay Bergman

text: Yleistyneestä ahdistuneisuushäiriöstä kärsivä Bergman teki itsemurhan ampumalla itseään Länsi- Los Angelesissa, Kaliforniassa, 11. marraskuuta 1999. Hänen aviomiehensä Dino Andrade perusti Mary Kay Bergman Memorial Fund -rahaston Suicide Prevention Centerin tueksi. Bergmanin kuoleman jälkeen ääninäyttelijä Eliza Schneider teki kaikki hänen ääniroolinsa South Parkissa.


title: Hiraya

text: Hiraya () on Japanin kunta Honshūn saarella Chūbun alueella Naganon prefektuurin Shimoinan piirikunnassa. Se sijaitsee sisämaan ylänköalueella prefektuurin eteläosassa. Hirayan pinta-ala on 77,37 neliökilometriä ja siellä on 438 asukasta (vuonna 2017), joten se on Naganon prefektuurin kunnista pienin.


title: Hiraya

text: Hirayan kylä sijaitsee noin 920 metrin korkeudella merenpinnasta ja kehittyi Shio no michi -tien postiasemana. Lähes 97 prosenttia kunnan pinta-alasta on metsää.


title: Nasrallah Boutros Sfeir

text: Nasrallah Boutros (myös Pierre) Sfeir (; s. 15. toukokuuta 1920) on maroniitti ja libanonilainen katolisen kirkon kardinaali.


title: Nasrallah Boutros Sfeir

text: Sfeir vihittiin papiksi 7. toukokuuta 1950 ja nimitettiin kesäkuussa 1961 Antiokian patriarkaatin vihkipiispaksi sekä Tarsus dei Maronitin titulaaripiispaksi. Hänet konsekroi piispaksi 16. heinäkuuta Pierre-Paul Méouchi, jota avustivat João Chedid ja Michael Doumith.


title: Nasrallah Boutros Sfeir

text: Keväällä 1986 tuli valituksi Antiokian patriarkaksi, jona hän toimi, kunnes erosi tehtävistään 26. helmikuuta 2011. Hänet ylennettiin kardinaaliksi 26. marraskuuta 1994. Hän ei ikänsä vuoksi voinut äänestää uuden paavin valinnassa vuoden 2005 konklaavissa.


title: Luis Fernando Castillo Mendez

text: Luis Fernando Castillo Mendez (4. joulukuuta 1922 Caracas, Venezuela – 29. lokakuuta 2009) oli Brasilian katolisen apostolisen kirkon patriarkka. Hän toimi virassa 23. heinäkuuta 1961 alkaen.


title: Luis Fernando Castillo Mendez

text: Castillo sai pappisvihkimyksensä Kataloniassa 10. elokuuta 1944. Hänestä käytettiin usein nimitystä ”Dom Luis”.


title: José da Cruz Policarpo

text: José da Cruz Policarpo (26. helmikuuta 1936 Alvorninha – 12. maaliskuuta 2014) oli portugalilainen katolisen kirkon kardinaali. Hänet vihki papiksi Lissabonin patriarkaattiin Manuel Gonçalves Cerejeira 15. elokuuta 1961. Hänet nimitettiin Lissabonin vihkipiispaksi sekä Caliabrian titulaaripiispaksi 26. toukokuuta 1978, ja piispaksi vihkiminen seurasi 29. kesäkuuta. Pääkonsekraattorina toimi António Ribeiro, jota avustivat João Alves ja Manuel Franco da Costa de Oliveira Falcão.


title: José da Cruz Policarpo

text: Policarpo sai 5. maaliskuuta 1997 nimityksen Lissabonin koadjuuttoripatriarkaksi, ja 24. maaliskuuta 1998 hänestä tuli sen patriarkka. Hänet ylennettiin kardinaaliksi 21. helmikuuta 2001, jolloin hänet nimitettiin Sant'Antonio in Campo Marzion kardinaalipapiksi. Hän jäi eläkkeelle patriarkan tehtävistä 18. toukokuuta 2013, jolloin hänen seuraajakseen nimitettiin Manuel José Macário do Nascimento Clemente. Policarpo osallistui vuosien 2005 ja 2013 konklaaveihin.


title: José da Cruz Policarpo

text: Policarpo sai teologian tohtorin arvon Paavillisessa gregoriaanisessa yliopistossa Roomassa.


title: Alapihlaja

text: Alapihlaja on kylä Virolahdella. Se sijaitsee kuninkaantien molemmin puolin loivassa rinteessä josta suuri osa on peltoa ja joka etelässä rajoittuu mereen Porolahteen. Kylän halki laskee Pihlajanjoki joka virtaa pohjoispuolella sijaitsevasta Yläpihlajan kylästä.


title: Alapihlaja

text: Kansantarinoiden mukaan munkit ovat keskiajalla lähetystyötä tehdessään saarnanneet kylän kaakkoisosassa sijaitsevalla Lammaskalliolla ja väitetään, että tällä kalliolla olisi yhä munkkien hakkaamia kirjoituksia, jotka ovat peittyneet sammalen alle. Keskiajalla Alapihlajassa sijaitsi huomattava rälssitila, joka myöhemmin testamentattiin kirkolle. Tätä tilaa viljeli lampuoteina 1500-luvulla Kimosen suku.


title: Alapihlaja

text: 1600-luvulla kylästä hankki tilan mm. skotlantilaissukuinen Jacob Lindsay. Tämä tila siirtyi pian Halfbiörn-suvulle, jonka omistuksessa se oli pitkän aikaa. Maaliskuussa 1753 tämän tilan osti kolme vehkalahtelaista talonpoikaa, joiden sukunimeksi tuli Halfbjörn tilan mukaan. 1794 Venäjän keisarinna Katariina lahjoitti kuitenkin mm. Alapihlajan kylän ”sielut” eversti Jean Prevot de Lumianille, joka kuitenkin jo viiden vuoden kuluttua joutui panttaamaan lahjoitusmaansa eräälle haminalaiselle porvarille. Lopulta tilat joutuivat Baeckman-suvulle ja erinäisten vaiheiden jälkeen 1885 valtiolle, jolloin kyläläisten oli mahdollista ostaa tilat itselleen. Jo 1836 jotkut alapihlajalaiset olivat kuitenkin ostaneet rälssimaata Säkäjärven kylästä.


title: Ho (Ghana)

text: Ho on noin sadantuhannen asukkaan kaupunki Ghanan kaakkoisosassa. Se on Voltan alueen pääkaupunki. Alueella puhutaan pääasiassa ewen kieltä. Kaupunki on muodostettu Bankoen, Domen, Ahoen, Hlihan ja Heven kylistä.


title: Ho (Ghana)

text: Kaupungissa on kolme sairaalaa, joista uusin valmistui vuonna 2000 Ison-Britannian hallituksen avustuksella. Kaupungissa on myös useita klinikkoja.


title: Ho (Ghana)

text: Ho on elinvoimainen ja suuri kauppapaikka, joka yhdistää ghanalaiset ja togolaiset. Kaupungissa sijaitsee useita kirkkoja sekä katedraali.


title: Isagoge

text: Isagoge tai Eisagoge (, ”Johdanto”) on Porfyrioksen 200-luvulla kirjoittama lyhyt johdanto Aristoteleen "Kategorioihin". Teoksella oli suuri vaikutus keskiajalla erityisesti Boëthiuksen siitä tekemän kommentaarin ansiosta.


title: Isagoge

text: Porfyrios kuvaa teoksessa viisi perustavanlaatuista filosofista prinsiippiä, ns. predikaabelia ("praedicabilia", ”mitä voidaan predikoida?”, ”mitä sanotaan jostakin?”):Heti teoksen alussa Porfyrios määritteli kolme kysymystä, jotka määrittelivät koko asetelman keskiajan universaalikiistalle, joka käsitteli sukujen ja lajien (universaalien) suhdetta todellisuuteen:Porfyrios ei kuitenkaan varsinaisesti vastaa näihin kysymyksiin.


title: Isagoge

text: Aiheen käsittelyä jatkoi Boëthius, joka käänsi Porfyrioksen teoksen latinaksi ja kommentoi sitä yksityiskohtaisesti teoksessa "In Isagogen Porphyrii Commenta". Keskiajalla teos oli Boethiuksen välittämässä muodossa tärkein lähde Aristoteleen ajatteluun ja aristoteeliseen logiikkaan, ja sitä käytettiin logiikan käsi- ja oppikirjana. Abu 'Uthman ad-Dimashqi käänsi teoksen arabiaksi noin vuonna 900, ja teos käännettiin jo varhain myös syyriaksi ja armeniaksi.


title: Lee Smolin

text: Lee Smolin (s. 1955) on yhdysvaltalainen fyysikko. Smolin epäilee nykyfysiikan valtavirtana olevaa säieteoriaa, ja myös kvanttiteoriaa, jonka muotoilua matemaattisiksi kaavoiksi hän ei pidä tyydyttävänä.


title: Lee Smolin

text: Smolin opiskeli Hampshire Collegessa merkittävän fyysikon Herb Bernsteinin ohjauksessa. Teoreettisen fysiikan tohtoriksi hän valmistui Harvardin yliopistosta. Hän toimi useissa yliopistoissa ja vieraili myös eurooppalaisissa yliopistoissa, kuten Oxfordissa, Cambridgessa ja Rooman yliopistossa. Sen jälkeen hän muutti Kanadaan työskentelemään teoreettisen fysiikan Perimeter Instituteen, jonka perustamisessa hän oli mukana.


title: Lee Smolin

text: Smolinin äiti Pauline Smolin on näytelmäkirjailija ja isänsä Michael Smolin on ympäristö- ja prosessi-insinööri. Hänen veljensä David M. Smolin on professorina Cumberlandin oikeustieteellisessä tiedekunnassa Samfordin yliopistossa Alabamassa. Hänen puolisonsa on juristi Dina Graser.


title: Lee Smolin

text: Smolin on esittänyt teorioita liittyen kvanttigravitaatioon. Kvanttigravitaation tarkoitus on yhdistää kaksi fysiikan pääteoriaa. Hänen mielestään silmukkakvanttigravitaatio ja säieteoria voivat olla saman teorian eri puolia. Smolin tunnetaan parhaiten ajatuksesta, jonka mukaan mustan aukon synty luo uuden maailmankaikkeuden jonnekin maailmankaikkeutemme taakse, meille tuntemattomiin ulottuvuuksiin.


title: Lee Smolin

text: Kirjassaan "Kvanttipainovoima" Smolin kuvaa kansantajuisesti yrityksiä yhdistää kvanttiteoria ja yleinen suhteellisuusteoria 1960-luvulta lähtien. Smolin tarkastelee esimerkiksi Wheeler–DeWitt-yhtälöä, jolle on aikaisemmin ollut vaiketa löytää ratkaisua, mutta jolle Smolin on löytänyt äärettömän määrän tarkkoja ratkaisuja.


title: Lee Smolin

text: Aika ja avaruus on ajateltu Newtonista lähtien jatkuviksi. Tämän Smolin kiistää ja väittää aika-avaruutta kvantittuneeksi: on olemassa sekä pienin aika, Planckin aika, että pienin pituus, Planckin pituus.


title: Lee Smolin

text: Säieteorian ja yleisen suhteellisuusteorian heikkoudeksi Smolin laskee riippuvuuden oletetusta tausta-avaruudesta. Hänen mukaansa ajan ja avaruuden pitää päinvastoin rakentua teoriasta. Näitä rakennuspalikoita ovat äärimmäisen pienet silmukat. Toisiinsa lomittuneet ja kietoutuneet silmukat muodostavat spinverkon. Nämä alkeispinta-alat ja -tilavuudet ovat vain Planckin mittojen kokoisia. Kaukaa katsoen niiden muodostama rakenne näyttää sileältä ja jatkuvalta, jollaisena me ajan ja avaruuden koemme.


title: Lee Smolin

text: Säikeet, jotka ovat Planckin pituuteen verrattuna suuria, saattavat vastata spinverkossa eteneviä aaltoja. Näin silmukkapainovoima muodostaisi tausta-avaruuden säikeille.


title: Lee Smolin

text: Smolinin mielipiteet ovat herättäneet laajaa väittelyä fyysikoiden keskuudessa. Eräs johtavista säieteoreetikoista Joseph Polchinski on arvostellut Smolinin teoksessaan "The Trouble with Physics" esittämiä ajatuksia.


title: M/S Baltijsk

text: M/S Baltijsk () on venäläisen Leasing Co Of Civil Aviationin omistukseen rekisteröity ro-ro-rahtialus. Alusta isännöi Baltic Transport Systems. Alus on rakennettu vuonna 1984 Bremerhavenissa, Saksassa. Kuollutta painoa "Baltijsk"illa on 9 887 tonnia. Nykyään laiva on rekisteröity Venäjän lipun alle.


title: M/S Baltijsk

text: Baltijskin sisaralus on M/S Runner.


title: M/S Baltijsk

text: Kesäkuussa 1984 alus laskettiin vesille. 19. marraskuuta 1984 Partenreederei m.s. "Railship II" hankki aluksen ja rekisteröi sen Saksan lipun alle. Kotisatamaksi tuli Lyypekki. Tuolloin alus oli nimeltään "M/S Railship II". Tämän jälkeen alus aloitti liikennöinnin Hangon ja Travemünden välillä. 1. kesäkuuta 1998 laiva siirtyi reitille Turku–Travemünde.


title: M/S Baltijsk

text: 25. toukokuuta 2002 Railship II törmäsi laituriin Travemünden satamassa. Törmäys vahingoitti aluksen perää. Alus korjattiin Flender Werftin telakalla Lyypekissä, Saksassa.


title: M/S Baltijsk

text:
Syyskuussa 2002 alus kastettiin "Finnrider"iksi. 19. marraskuuta 2003 norjalaisen RoRo K/S osti Finnriderin yhdessä neljän muun aluksen: M/S Transfinlandian, M/S Astrean, M/S Transbaltican ja M/S Finnrunnerin kanssa. Uusi omistaja vuokrasi aluksen Finnlinesille.
24. maaliskuuta 2004 alus nimettiin "Rider"iksi. Maaliskuussa 2005 Runner saarrettiin Travemündeen, koska aluksen miehistö oli alipalkkaista. Saman kuukauden aikana alus liputettiin Suomen lipun alle ja kotisatamaksi tuli Helsinki.


title: M/S Baltijsk

text: Maaliskuussa 2006 venäläinen Rosmoport -varustamo osti Riderin. 17. huhtikuuta alus oli viimeistä päivää Finnlinesin liikenteessä, jonka jälkeen Rosmoport otti aluksen haltuunsa. Toukokuussa Rider rekisteröitiin Leasing Co Of Civil Aviationin haltuun. Baltic Transport Systems alkoi isännöidä alusta. Pian omistajan vaihtumisen jälkeen alus sai nykyisen "Baltijsk" -nimensä. Elokuun alussa Baltijsk aloitti liikennöinnin Pietarin ja Lyypekin välillä. Vielä ennen vuoden vaihdetta alus siirtyi reitille Ust-Luga–Baltijsk–Sassnitz. Jouluaattona 2006, laivan ollessa matkalla kohti Baltijskia, syttyi konehuoneessa tulipalo, jonka miehistö pystyi sammuttamaan. Tulipalon jälkeen alus hinattiin Sassnitziin, Saksaan.


title: László Lovász

text: László Lovász (s. 9. maaliskuuta 1948) on unkarilainen matemaatikko. Hänen pääasiallista työmaataan on kombinatoriikka, jonka alalla kertyneistä ansioistaan hän sai vuonna 1999 Wolfin palkinnon.


title: László Lovász

text: Lovász syntyi Budapestissa. Hän on työskennellyt Yalessa ja kotimaansa maineikkaassa Eötvös Loránd -yliopistossa. Hänestä tuli 1. tammikuuta 2007 IMU:n ("International Mathematical Union") puheenjohtaja.


title: Jacques Tits

text: Jacques Tits (s. 12. elokuuta 1930) on belgialainen matemaatikko, joka on saavuttanut tärkeimmät ansionsa ryhmäteorian alalla.


title: Jacques Tits

text: Ucclessa syntynyt Tits on toiminut professorina Brysselin vapaassa yliopistossa, Bonnin yliopistossa sekä Collège de Francessa, ja ollut vuodesta 2000 emeritusprofessori. Hän on Ranskan tiedeakatemian pitkäaikainen jäsen. Tits valittiin vuonna 1992 Yhdysvaltain kansallisen tiedeakatemian jäseneksi.


title: Jacques Tits

text: Titsille on myönnetty lukuisia palkintoja, joista tunnetuimpiin kuuluu matematiikan Wolfin palkinto vuodelta 1993.


Luettelo Ranskan akatemian pääsihteereistä käsittää Ranskan akatemian korkeimman virkamiehen katkeamattoman listan aina akatemian perustamisesta vuonna 1634 lähtien aina nykypäivään saakka.


title: Luettelo Ranskan akatemian pääsihteereistä

text: Pääsihteerin (secrétaire perpétuel) valitsevat akatemian jäsenet keskuudestaan ja hän on Ranskan akatemian korkein virkamies, joka valitaan aina elinajaksi, mutta nykyisin on tullut tavaksi jättää tehtävä nuoremmille ja jatkaa itse tavallisena akateemikkona. Ranskan valtionpäämies on akatemian suojelija, mutta ei osallistu mitenkään hallintoon, ei jäsenten valintaan tai virkailijoiden valintaan.


title: Fares Fares

text: Fares Fares (s. 29. huhtikuuta 1973 Beirut) on libanonilaissyntyinen Ruotsissa asuva näyttelijä. Hän muutti vuonna 1987 perheensä kanssa Ruotsiin, Örebrohon. Hän on elokuvaohjaaja Josef Faresin veli ja näyttelijä Jan Faresin poika. Fares Fares esittää pääosaa Josefin elokuvissa "Jalla! Jalla!" ja "Kopps".


title: Force India

text: Sahara Force India F1 Team oli intialainen Formula 1 -talli, jonka kotipaikka sijaitsi Silverstonessa Englannissa.


title: Force India

text: Tallin perustivat intialainen Vijay Mallya ja alankomaalainen Michiel Mol, kun he ostivat entisen Spyker F1 -tallin 88 miljoonalla eurolla vuonna 2007. Talli oli ensimmäinen intialainen Formula 1 -talli. Tallin perustana toimii entinen Jordan-talli, joka myytiin kauden päätteeksi. Sen jälkeen tallin nimeksi tuli Midland. Midland ehti kilpailla F1-sarjassa vain yhden kauden ajan, kunnes Spyker osti tallin. Intialainen Sahara India Pariwar teki syksyllä 2011 sadan miljoonan taalan tallikaupan Force Indian kanssa ja sai 42,5 prosenttia tallin osakkeista.


title: Force India

text: Talli ajautui selvitystilaan kesällä 2018 ja elokuun alussa julkistettiin kauppa jossa Lawrence Stroll yhdessä kuuden muun sijoittajan kanssa osti tallin osakkeet ja irtaimiston. Tallikauppaan ei sisältynyt F1-kilpailulisenssiä ja sen takia se joutui osallistumaan uutena tallina elokuiseen Belgian Grand Prix’n vaihtaen myös nimensä Racing Point Force Indiaksi.


title: Force India

text: Tallin perusti alun perin irlantilainen Eddie Jordan vuonna 1990 hankittuaan kokemusta tallin pyörittämisestä Britannian Formula 3 -sarjasta. Talli siirtyi Formula 1 -sarjaan kaudeksi . Talli ei jäänyt yhdelläkään kaudella pisteittä ja sen parhaimmaksi kaudeksi jäi , jolloin se saavutti valmistajien MM-sarjassa kolmannen sijan sekä kaksi voittoa ja useita palkintosijoja. Talli saavutti viimeisen voittonsa Brasilian GP:stä kaudella . Tallin taru loppui Eddie Jordanin myytyä sen venäläiselle Midland F1:sen omistavalle Alex Shnaiderille tammikuussa 2005.


title: Force India

text: Midlandina talli kerkesi kilpailemaan vain yhden kauden, ennen kuin talli vaihtoi jälleen omistajaa. Koko kauden ajan talli laahusti maaliin jälkijoukoissa, eikä paluusta huipulle edes haaveiltu, joskin Shnaider ilmoitti tallin keräävän säännöllisesti pistesijoja. Midland ei kerännyt yhtään pistettä koko kaudella. Shnaider kyllästyi talliinsa ja myi sen Spyker Carsille, joka alkoi pyörittää tallia nimellä Spyker F1.


title: Force India

text: Spyker ei paljoa tallin esityksiä parantanut. Talli saapuikin yleensä viimeisillä sijoilla maaliin. Syksyllä 2007 tallin tuotua B-versionsa kilpailuihin talli saavutti ainoan MM-pisteensä kauden 15. osakilpailussa Japanin GP:ssä Adrian Sutilin sijoituttua kahdeksanneksi sateisissa olosuhteissa. Talli ajautui jälleen talousongelmiin ja se myytiin intialaiselle business-miehelle, Vijay Mallyalle, virallisesti 5. lokakuuta.


title: Force India

text: Tallin virallinen nimi hyväksyttiin Force Indiaksi 24. lokakuuta 2007. Marraskuussa Force India esitteli autojen uuden värityksen Barcelonan testien yhteydessä. Punaisella ja valkoisella maalatusta Spyker F8-VIIB autossa oli Mallyan "Kingfisher"-lentoyhtiön logot. Samalla julkistettiin myös tallin logo, jossa esiintyy Intian lippu. Joulukuun alussa Force India kertoi hankkineensa riveihinsä lisää suunnitteluvoimaa. Talli palkkasi aiemmin Red Bullilla suunnittelijana toimineen Mark Smithin suunnittelujohtajaksi sekä Toyotalla aiemmin työskennelleen Ian Hallin projektijohtajaksi kauden 2009 auton kehittämiseen. Talli sai nimen Force India Formula One Team kaudelle , ja tallissa jatkoivat tallipäällikkö Colin Kolles, suunnittelija Mike Gascoyne ja kuljettaja Adrian Sutil.


title: Force India

text: Force India debytoi F1:sissä kauden avausosakilpailussa, Australian GP:ssä. Kilpailu sujui tallilta huonosti, kun Fisichella keskeytti ensimmäisessä mutkassa ja myös Sutil joutui keskeyttämään.


title: Force India

text: Kausi sujui tallin osalta vaisusti. Fisichella ja Sutil kamppailivat kilpailuissa häntäpäänsijoituksista ja keskeytyksiä kertyi runsaasti. Fisichella saavutti kauden parhaan tuloksen Espanjan GP:ssä oltuaan kymmenes. Sutilin parhaaksi tulokseksi jäi Belgian GP:n 13. sija. Sadekelillä ajetussa Monacon GP:ssä Sutil olisi luultavasti yltänyt pisteille ilman Kimi Räikkösen peräänajoa. Sillä hetkellä Sutil ajoi kilpailussa neljäntenä.


title: Force India

text: Kauden päätyttyä talli aloitti uudistumisen, kun moottorisopimus Ferrarin kanssa irtisanottiin. Sopimusta olisi ollut vielä vuosi jäljellä. Samalla Mallya antoi potkut tallipäällikkö Colin Kollesille, tekniselle johtajalle Mike Gascoynelle ja liiketoimintajohtaja Patrick Misslingille. Mallya nosti itsensä uudeksi tallipäälliköksi ja hänen apulaiseksi nousi Robert Fernley. Force India solmi uuden pitkäaikaisen moottorisopimuksen McLaren-Mercedesin kanssa. Sopimukseen kuului myös hydrauliikkajärjestelmät ja vaihdelaatikot.


title: Force India

text: Kaudella tallin kuljettajina jatkoivat Sutil ja Fisichella. Kausi alkoi Force Indian kannalta edellisen kauden tavoin ilman mainittavaa menestystä, johtuen osin siitä, ettei talli ehtinyt testaamaan uutta autoa tarpeeksi ennen kauden alkua.


title: Force India

text: Kauden puolivälin jälkeen Belgian GP:n yllätyksellisissä aika-ajoissa talli otti sensaatiomaisesti Fisichellan ajamana ensimmäisen paalupaikkansa. Kilpailussa Fisichella sijoittui toiseksi heti Kimi Räikkösen jälkeen, ja saavutti siten tallin ensimmäisen piste- ja palkintosijan. Tämän jälkeen Fisichella kuitenkin jätti tallin ja siirtyi Ferrarin toiseksi kuljettajaksi, jolloin Force India joutui korvaamaan hänet Vitantonio Liuzzilla.


title: Force India

text: Seuraavassa kilpailussa Italiassa tallin auto sijoittui aika-ajoissa toiseksi Sutilin ajamana, joka jäi vain 0,195 sekuntia paalupaikan ottaneesta Lewis Hamiltonista. Kilpailussa Sutil ajoi neljänneksi tehden samalla Force Indian historian ensimmäisen kilpailun nopeimman kierrosajan. Seitsemännestä ruudusta kilpailuun lähteneen Liuzzin kilpailu päättyi neljänneltä sijalta vaihdelaatikon rikkoutumiseen. Kauden päättyessä talli sijoittui 13 pisteellään MM-taulukon yhdeksännelle sijalle.


title: Force India

text: Talli vahvisti 27. marraskuuta 2009, että sen kuljettajina kaudella jatkavat Adrian Sutil ja Vitantonio Liuzzi. Paul Di Resta valittiin tallin testikuljettajaksi 2. helmikuuta 2010. 9. helmikuuta 2010 Force India esitteli uuden autonsa VJM03:n, jota talli käytti kauden aikana. Kausi 2010 alkoi tallin osalta mainiosti Liuzzin ajaessa Bahrainissa yhdeksänneksi. Kymmenennestä ruudusta lähtenyt Sutil joutui puolestaan jo avauskierroksella kolariin, ja ei pystynyt nousemaan pisteille. Australiassa kolmannestatoista ruudusta lähtenyt Liuzzi sijoittui seitsemänneksi minuutin voittaneelle Jenson Buttonille hävinneenä. Sutil puolestaan joutui keskeyttämään moottoriongelmiin. Malesiassa Sutil sai kauden ensimmäiset pisteensä ajettuaan viidenneksi. Liuzzi joutui keskeyttämään vaihdelaatikko-ongelmiin kierroksella 12. Seuraavissa kilpailuissa kuljettajat saavuttivat sijoituksia keskikastissa, napaten välillä aina muutaman pistesijan. Monacossa molemmat autot pääsivät pisteille, kun Sutil sijoittui kahdeksanneksi ja Liuzzi yhdeksänneksi. Turkissa Sutil ajoi yhdeksänneksi saaden kaksi pistettä, ja Liuzzi oli kolmastoista. Seuraavassa kilpailussa Kanadassa molemmat autot pääsivät taas pisteille, kun Liuzzi oli yhdeksäs ja Sutil kymmenes.


title: Force India

text: Euroopan GP:ssä kolmannestatoista ruudusta lähtenyt Sutil ajoi kuudenneksi, ja Liuzzilla puolestaan alkoi alamäki, kun hän jäi tämä kilpailu mukaan laskettuna neljässä perättäisessä kilpailussa ilman pisteitä. Britanniassa Sutil ajoi kuudennen perättäisen kerran pisteille, mutta seuraavassa kilpailussa Saksassa hän oli vasta 17:s ja keskeytti Unkarissa. Belgiassa molemmat kuljettajat palasivat taas pisteille, kun Sutil ajoi viidenneksi ja Liuzzi kymmenenneksi. Italiassa molemmat jäivät ilman pisteitä, ja Sutil oli Singaporessa yhdeksäs. Liuzzi keskeytti Singaporen ja Japanin kilpailun. Koreassa Sutil joutui keskeyttämään, mutta Liuzzi ajoi kuudenneksi. Kauden kaksi viimeistä kilpailua Liuzzi keskeytti, ja Sutilkin jäi niissä ilman pisteitä.


title: Force India

text: Talli saavutti uudistuneen pistejärjestelmän ansiosta 68 pistettä sijoittuen valmistajien taulukossa seitsemänneksi vain pisteen Williamsin perässä.


title: Force India

text: Kaudella tallin kuljettajina ajoivat Adrian Sutil ja Paul di Resta. Testikuljettajana toimi Nico Hülkenberg. Kuljettajat tulivat maaliin sijoilla 11 ja 12 kauden avanneessa Australian GP:ssä. Tuloksiin tuli kuitenkin muutoksia, kun Sauberin tulokset hylättiin. Näin Sutil nousi yhdeksänneksi ja ensimmäisen F1-kisansa ajanut di Resta kymmenenneksi. Kauden toisessa kilpailussa, Malesiassa, di Resta ajoi kymmenenneksi ja Sutil 11:nneksi. Kiinan GP:ssä molemmat kuljettajat jäivät ilman pisteitä, mutta aika-ajopäivänä 25 vuotta täyttänyt di Resta saavutti uransa parhaan aiko-ajosijoitukseen ajettuaan kahdeksanneksi. Sutil ajoi parhaimmillaan kahdesti kuudenneksi Saksan ja Brasilian kilpailuissa, di Restan ajettua parhaimmillaan kuudenneksi Singaporen kilpailussa.


title: Force India

text: Talli saavutti yhteensä 69 pistettä sijoittuen kuudenneksi MM-sarjassa.


title: Force India

text: Kaudella tallin toisena kuljettajana Paul di Restan lisäksi ajoi Nico Hülkenberg korvaten Adrian Sutilin. Testikuljettajana toimi Jules Bianchi.


title: Force India

text: Kaudella tallin toisena kuljettajana jatkoi Paul di Resta ja Adrian Sutil teki paluun yhden välivuoden jälkeen korvaten Nico Hülkenbergin. Testikuljettajana toimi James Calado.


title: Force India

text: Kaudella tallin kuljettajat olivat Sergio Pérez ja Nico Hülkenberg. Testikuljettajana toimi Daniel Juncadella. Talli sai parhaan tuloksensa kauden alussa Bahrainin GP:ssä, jossa Pérez onnistui turva-auton jälkeen nousemaan kilpailussa kolmannelle sijalle. Samassa kilpailussa Hülkenberg oli viides.